প্রথা ভেঙে ব্রিটিশ প্রধানমন্ত্রী হতে চলেছেন ভারতীয় যুবক!\nশুক্রবার, ১৪ জানুয়ারী, ২০২২, ০২:৩২:২২\nআন্তর্জাতিক ডেস্ক : ফের বড়সড় রদবদলের মুখে ব্রিটিশ প্রশাসন। প্রধানমন্ত্রী বরিস জনসনের উপর ইস্তফার চাপ বাড়ছে ঘরে-বাইরে। লন্ডনের রাজনৈতিক অন্দরে জোরদার গুঞ্জন, খুব শিগগিরই পদত্যাগ করতে পারেন বরিস। আর তার বদলে ১০, ডাউনিং স্ট্রিটে কে প্রবেশ করবেন, তা নিয়েও জোর আলোচনা চলছে।\nপ্রথা ভেঙে এবার ব্রিটিশ প্রধানমন্ত্রীর কুর্সিতে বসতে পারেন ভারতীয় বংশোদ্ভুত যুবক ঋষি সুনক! তিনি এই মুহূর্তে সেখানকার চ্যান্সেলর। এ নিয়ে আপাতত সরগরম ব্রিটিশ রাজনীতি। বছর দুই আগের গ্রীষ্মে, করোনা কালে ওয়াইন পার্টিতে দেখা গিয়েছিল প্রেমিকা-সহ ব্রিটিশ প্রধানমন্ত্রীকে। সেসময় ইংল্যান্ডে লকডাউন চলছিল। সেই পরিস্থিতিতেও পার্টি? এই ছবি ভাইরাল হতেই বিতর্কের মুখে পড়েন বরিস জনসন।\nশুধু বিরোধীরাই নন, বরিসের কনজারভেটিভ পার্টির অন্দর থেকেই চাপ আসতে থাকে। সকলেই চান, বরিস প্রধানমন্ত্রীর পদ ছেড়ে দিন। লকডাউন চলাকালীন ব্রিটেনে যাবতীয় নিয়মভঙ্গের বিষয়টি এই মুহূর্তে তদন্তের আওতাভুক্ত। বর্ষীয়ান আমলা স্যু গ্রে এর তদন্ত করছেন। বুধবার ব্রিটিশ পার্লামেন্টে দাঁড়িয়ে বরিস আন্তরিক ক্ষমাপ্রার্থনা করেছেন নিজের কীর্তির জন্য। আর উল্লেখযোগ্যভাবে এই সময় পার্লামেন্টে ছিলেন না ভারতীয় বংশোদ্ভুত চ্যান্সেলার ঋষি সুনক।\nতা নিয়ে আলোচনা শুরু হয়। তবে কি প্রধানমন্ত্রীর সঙ্গে তার দূরত্ব ইতিমধ্যেই বেড়েছে? প্রতিযোগী হয়ে উঠেছেন বলে? পরে টুইটে পার্লামেন্টে নিজের অনুপস্থিতি নিয়ে জবাবও দিয়েছেন ঋষি। জানিয়েছেন, তিনি দিনভর নানা জায়গা পরিদর্শনে ব্যস্ত ছিলেন। এছাড়া এমপি-দের সঙ্গে বৈঠকও ছিল। একটি প্রকল্প নিয়ে তারা সকলেই ব্যস্ত।


১০ নয়, বিশ বছরের জেল 'ধর্ষক' গুরুর! - ডেইলি সাতক্ষীরা\nHome » ১০ নয়, বিশ বছরের জেল ‘ধর্ষক’ গুরুর!\nআগ ২৮, ২০১৭0মন্তব্য 134 ভিউ\n১০ বছর নয়, ধর্ষক ‘বাবা’ গুরমিত রাম রহিম সিংয়ের ২০ বছরের জেলের সাজা ঘোষণা করল আদালত। দু’টি পৃথক মামলায় ১০ ও ১০, মোট ২০ বছর জেলে কাটাতে হবে রাম রহিমকে।\nএছাড়াও ৩০ লাখ টাকা জরিমানাও ধার্য করা হয়েছে।\nসোমবার সকালে ডেরা সচ্চা সওদার প্রধান রাম রহিমকে ধর্ষণের দায়ে ১০ বছরের কারাদণ্ডের নির্দেশ দেন বিচারক জগদীপ সিং। আরেকটি পৃথক মামলাতেও দোষী প্রমাণিত হয়েছে স্বঘোষিত ‘গডম্যান’। সেই মামলায় আরও ১০ বছরের কারাদণ্ডের নির্দেশ দেওয়া হয়েছে।\nএদিকে শুক্রবারের মতো সহিংসতা যাতে সোমবারও না ছড়িয়ে পড়তে পারে, তার জন্যে আগে থেকেই সজাগ ছিল প্রশাসন। জেলের ১০ কিমির মধ্যে ঢুকতে দেওয়া হচ্ছে না কোনও সাধারণ নাগরিককে। কয়েক হাজার সেনাকর্মী মোতায়েন করা হয়েছে সুনারিয়া জেল এলাকায়।\nতবে ডেরার চেয়ারপার্সন বিপাসনা ইনসান প্রত্যেক ভক্তকে অনুরোধ করেছেন শান্তি বজায় রাখার জন্যে। সূত্রের খবর ইতোমধ্যে হয়ে গিয়েছে রাম রহিমের স্বাস্থ্য পরীক্ষাও। পরীক্ষায় কোনও রকম অসুস্থতা ধরা পড়েনি।\nএছাড়া আইন-শৃঙ্খলা রক্ষায় বিশেষ বৈঠক করেছেন হরিয়ানার মুখ্যমন্ত্রী মনোহরলাল খট্টার। মুখ্যমন্ত্রী জানিয়েছেন, আইন-শৃঙ্খলা পরিস্থিতি আপাতত স্বাভাবিক।


বিজেপি – প্রিয় বন্ধু বাংলা\nহোম > রাজনীতি > বিজেপি\nভারতীয় জনতা পার্টির সমস্ত রাজনৈতিক খবর একজায়গায় পড়তে চোখ রাখুন এখানে।\nপ্রিয় বন্ধু মিডিয়া রিপোর্ট - রাজনৈতিক জগতে দীর্ঘদিন ধরে জলঘোলা চলছে রত্না চট্টোপাধ্যায়, শোভন চট্টোপাধ্যায়, বৈশাখী বন্দ্যোপাধ্যায়ের সম্পর্ক নিয়ে। কিছুদিন আগেই শোভন চট্টোপাধ্যায় এসএসকেএম হাসপাতালে ভর্তি থাকাকালীন এই ত্রয়ীর সম্পর্কের টানাপোড়েন সামনে আসে। আর এবার গতকাল বৈশাখী বন্দ্যোপাধ্যায় নিজের ফেসবুক প্রোফাইলের নাম এবং ছবি বদল করার পর আবার নতুন মোড়। এবার\nপ্রিয় বন্ধু মিডিয়া রিপোর্ট - 2020 সালের ডিসেম্বর মাসে অমিত শাহের হাত থেকে গেরুয়া শিবিরের পতাকা তুলে নিয়ে শুভেন্দু অধিকারী প্রথম বক্তব্যে বলেছিলেন, "আমি বিজেপিতে মাতব্বরি করতে আসিনি। আমি দীর্ঘদিন ছাত্র রাজনীতি করা লোক। বিজেপি নেতৃত্ব আমাকে যে কাজ করতে বলবে, আমি সেই কাজ করব।" পরবর্তীতে বিভিন্ন সভা সমিতিতে শুভেন্দু\nট্যাগড bjp bjp leader dilp suvendu\nতৃণমূলকে টেক্কা? মানুষের মন জয়ে অভিনব পদক্ষেপ বঙ্গ বিজেপির!\nপ্রিয় বন্ধু মিডিয়া রিপোর্ট - সোশ্যাল মিডিয়ায় যে যথেষ্ট শক্তিশালী ভারতীয় জনতা পার্টি, তা সদ্যসমাপ্ত বিধানসভা নির্বাচনের প্রচার বা তার আগে বিভিন্ন সভার মধ্যে দিয়ে বুঝিয়ে দিয়েছেন মমতা বন্দ্যোপাধ্যায়। এক্ষেত্রে সোশ্যাল মিডিয়াকে হাতিয়ার করে দলের নেতা-কর্মীদের বিজেপির অপপ্রচারকে বানচাল করার নির্দেশ দিয়েছেন তিনি। যার পরিপ্রেক্ষিতে লোকসভা নির্বাচনের পর তৃণমূলের রাজনৈতিক\nট্যাগড bjp bjp rajniti bongyo bjp\nবাংলার পরাজয় থেকে শিক্ষা, পাঁচ রাজ্য দখল করতে নয়া স্ট্র্যাটেজি মোদীর!\nপ্রিয় বন্ধু মিডিয়া রিপোর্ট - অভিজ্ঞতা মানুষকে যথেষ্ট শিক্ষা দেয়। সম্প্রতি বাংলা সহ একাধিক রাজ্যের বিধানসভা নির্বাচন সম্পন্ন হয়েছে। যেখানে বহু চেষ্টা করেও বাংলা তাদের টার্গেট থাকা সত্ত্বেও, পশ্চিমবঙ্গের ক্ষমতা দখল করতে পারেনি ভারতীয় জনতা পার্টি। 200 আসনে টার্গেট থাকা গেরুয়া শিবির 77 টি আসন দখল করেই থমকে গিয়েছে। বিরোধী\nট্যাগড bjp bjp rajniti modi\nচাকরি দেওয়ার নাম করে আর্থিক প্রতারণা, গোয়েন্দা বিভাগের তৎপরতায় চাপে শুভেন্দু!\nপ্রিয় বন্ধু মিডিয়া রিপোর্ট - তৃতীয় তৃণমূল সরকার ক্ষমতায় আসার পর থেকেই বিরোধী নেতাদের ওপর প্রতিহিংসাপরায়ন আচরণ করা হচ্ছে বলে অভিযোগ করেছে ভারতীয় জনতা পার্টির। এক্ষেত্রে নির্বাচনের আগে তৃণমূল কংগ্রেসে যোগদান করা শুভেন্দু অধিকারীকে এখন চাপে রাখতে বারবার নানা কৌশল অবলম্বন করছে শাসক দল বলে অভিযোগ বিরোধীদের। সম্প্রতি চাকরি দেওয়ার নাম\nট্যাগড bjp suvendu\nতৃণমূলে ফেরার ব্যাপারে কি মুশকিল-আসান দলের মহাসচিব? পার্থ চট্টোপাধ্যায়ের বাড়িতে ক্রমশ বাড়ছে দলবদলুদের ভিড়\nপ্রিয় বন্ধু মিডিয়া রিপোর্ট - একদা ছিলেন শিক্ষা মন্ত্রী, এখন শিল্পমন্ত্রী হয়েছেন তৃণমূলের মহাসচিব পার্থ চট্টোপাধ্যায়। দীর্ঘদিন ধরেই তৃণমূলে অত্যন্ত গুরুত্বপূর্ণ ভূমিকা পালন করেছেন তিনি। বিরোধী দলের সময়ও এই বিশেষ ভূমিকা পালন করেছিলেন তিনি। মিষ্টভাষী হওয়ার কারণে দলের সকলের সঙ্গেই তাঁর সম্পর্ক ভালো। এবার বিজেপির পরাজয়ের পর তীব্র ভাঙ্গন শুরু\nট্যাগড bjp chatejee dwaraosto neta parth\nশিশির-সুনীলের সদস্যপদ খারিজ নিয়ে তৃণমূলের পাশে সুজন, সিপিএম নেতার পদক্ষেপ ঘিরে জল্পনা!\nপ্রিয় বন্ধু মিডিয়া রিপোর্ট - 2011 সাল থেকে বিরোধী দলের জায়গা দখল করার বাম এবং কংগ্রেসের পক্ষ থেকে দলবদল নিয়ে বারবার প্রশ্ন তোলা হয়েছে। যেখানে সিপিএম এবং কংগ্রেস বিধায়ক তৃণমূল কংগ্রেসের যোগ দেওয়ার পর দলত্যাগ বিরোধী আইনের মধ্যে দিয়ে তাদের সদস্যপদ খারিজ করার দাবি তুলেছে কাস্তে হাতুড়ি এবং হাত শিবির।\nট্যাগড bongyo rajniti cpm leader sujan tmc\nতৃণমূলে প্রত্যাবর্তনে পা বাড়িয়ে হেভিওয়েট সাংসদ, কিন্তু পথের কাঁটা তাঁরই একসময়ের সতীর্থ\nপ্রিয় বন্ধু মিডিয়া রিপোর্ট - গত ডিসেম্বর মাসে শুভেন্দু অধিকারীর সঙ্গে তৃণমূল ছেড়ে বিজেপিতে যোগ দিয়েছিলেন সাংসদ সুনীল মণ্ডল। পূর্ব বর্ধমানের সাংসদ তিনি। দল পরিবর্তন করলেও নিজের সাংসদ পদ ছাড়েননি তিনি। খাতায়-কলমে এখনো তিনি তৃণমূল সাংসদ হয়ে রয়েছেন। এদিকে বিধানসভা নির্বাচনে পরাজয়ের পর এবার বিজেপি ছেড়ে তৃণমূলে আসার মনস্থ করেছেন\nট্যাগড bonam kalyan sunil\nবিজেপির ক্রমাগত চাপের কাছে কি নতি স্বীকার করবেন মুকুল রায়? ছাড়বেন কি বিধায়ক পদ?\nপ্রিয় বন্ধু মিডিয়া রিপোর্ট - গত শুক্রবার বিজেপি ছেড়ে তৃণমূলে প্রত্যাবর্তন করেছেন মুকুল রায়। কিন্তু খাতায়-কলমে এখনো বিজেপির বিধায়ক হয়ে রয়ে গিয়েছেন তিনি। বিজেপির বিধায়ক পদ ছেড়ে দেননি তিনি। তাঁর বিধায়ক পদ খারিজের একাধিকবার দাবি করা হয়েছে বিজেপির পক্ষ থেকে। এ বিষয়ে তৃণমূলের উপর বড়সড়ো রাজনৈতিক চাপ তৈরি করার চেষ্টায়\nট্যাগড bidhok mukul pod\nবৈশাখী বন্দ্যোপাধ্যায়ের নামের সঙ্গে গাঁটছাড়া শোভন চট্টোপাধ্যায়ের নাম, নতুন অধ্যায় শুরুর জল্পনা তুঙ্গে\nপ্রিয় বন্ধু মিডিয়া রিপোর্ট - রাজনীতি সহ নানা মহলে বারবার চর্চার বিষয় হয়ে উঠেছে শোভন চট্টোপাধ্যায় ও বৈশাখী বন্দ্যোপাধ্যায়ের সম্পর্ক। আর এবার আরও শক্তপোক্ত বন্ধনে জড়ানোর জল্পনা শোভন-বৈশাখী জুটির। বৈশাখী বন্দ্যোপাধ্যায়ের নিজের ফেসবুক প্রোফাইলের নাম হঠাৎ বদলে দিলেন। এবার তাঁর নামের সঙ্গে জুড়ে দিলেন বন্ধু শোভন চট্টোপাধ্যায়ের নাম। প্রোফাইলের নাম\nট্যাগড baisahi fb profile sobhon\nমিড-ডে মিলের নজরদারিতে এবার কড়া পদক্ষেপের পথে রাজ্য সরকার – জানুন বিস্তারিত\nবৈশাখীকে স্বীকৃতি দিতে শেষ পদক্ষেপ শোভনের, আরও কোণঠাসা রত্না!\nপুরনো কর্মীদের নিয়ে বিধায়কদের নয়া নির্দেশ প্রশান্ত কিশোরের, ২০২১ এর আগে ক্রমশ বাড়ছে জল্পনা!\nতীব্র গোষ্ঠীদ্বন্দ্ব আরামবাগে,ভাঙচুর থেকে ছড়ালো উত্তেজনা,বসল পুলিশ পিকেট


প্রাক্তন স্ত্রীর বিরুদ্ধে বিস্ফোরক বক্তব্য দিলেন জনি ডেপ\nThursday, 21 April 2022 40\nবিনোদন ডেস্ক : প্রাক্তন স্ত্রী অ্যাম্বার হার্ডের বিরুদ্ধে পাল্টা মানহানির মামলা দায়ের করেছেন জনি ডেপ। আদালতে দাঁড়িয়ে সেই মামলার সাক্ষ্য দিতে গিয়ে বুধবার এই হলিউড তারকা বলেছেন, অ্যাম্বার হার্ড নিজেই তার সঙ্গে সহিংস আচরণ করেছেন এবং তার করা মিথ্যা অভিযোগগুলোর কারণে জীবনে সবকিছু হারিয়েছেন ‘পাইরেটস অব দ্য ক্যারিবিয়ান’ তারকা! সূত্র: রয়টার্স।\nভার্জিনিয়ার আদালতে সাক্ষ্য দিতে দাঁড়িয়ে ডেপ বলেন, তাদের দুজনের মধ্যে একাধিকবার তর্কাতর্কি হয়েছে। সেসময় হার্ড জনি ডেপকে বাজে আচরণ এবং কটূক্তি করেছেন। আমার মনে হচ্ছিলো সে স্রেফ আমাকে ঘৃণা করে। আমি যদি তর্ক চালিয়ে যেতাম তাহলে নিঃসন্দেহে তা সহিংসতায় পরিণত হতো। আর বেশ কয়েকবার তা হয়েছেও!\n৫৮ বছর বয়সী অভিনেতা জনি ডেপ এবার ৫০ মিলিয়ন ডলারের মামলায় নেমেছেন ৩৫ বছর বয়সী অ্যাম্বার হার্ডের বিরুদ্ধে। তবে তার অনেক আগেই অভিনেতার বিরুদ্ধে নিপীড়ণের অভিযোগ তুলে মামলা করেছিলেন হার্ড।\nআদালতে ডেপ আরো জানান, ঝগড়ার সময় হার্ডই প্রথম তাকে থাপ্পড় বা ধাক্কা দিতে এগিয়ে আসতেন। একদিন তর্কাতর্কির সময় হার্ড ডেপের হাত লক্ষ্য করে ভদকার বোতলও ছুঁড়ে মারেন এবং এতে তার ডান হাতের মধ্যাঙ্গুলি কেটে যায় বলে অভিযোগ করেন ডেপ।\nএমনকি একসময় তিনি ক্ষতস্থানের রক্ত দিয়ে দেয়ালে লিখতে শুরু করেন! ডেপ বলেন, হার্ড তাকে যেসব মিথ্যা কথা বলেছিলেন, সেগুলোই তিনি দেয়ালে লিখতেন। সে শুধু সহিংসতার সুযোগ খুঁজতো। যেকোনো বিষয় নিয়েই এই পরিস্থিতি তৈরি হতো।\nএদিকে ব্রিটেনে একই ধরনের মামলায় হার্ড তার বিরুদ্ধে আনা অভিযোগ অস্বীকার করেছেন। ডেপের হাতের দিকে বোতল ছোঁড়ার কথা অস্বীকার করেন তিনি।\nহার্ড বলেন, ডেপের মারের হাত থেকে বাঁচতে তিনি কিছু জিনিস ছুঁড়েছিলেন। ডেপ তার বোনকে সিড়ি থেকে ফেলে দিবেন, এই ভয়ে একবার তিনি তাকে ধাক্কা দিয়ে সরিয়ে দেন বলে জানান হার্ড।\nহলিউড অভিনেতা বলেন, হার্ডের আনা অভিযোগগুলো তাকে প্রায় নিঃস্ব করে দিয়েছে। হার্ডের আনা মামলার কারণে তিনি একাধিক ফ্র্যাঞ্চাইজি চলচ্চিত্র থেকে বাদ পড়েছেন এবং তাকে উপেক্ষা করেছে হলিউড।\nডেপ বলেন, ‘সে যখন অভিযোগগুলো তোলে, তা গণমাধ্যমে ছড়িয়ে পড়ে। সে দাবি করে যে আমি একজন মাতাল, কোকেইনে আসক্ত, যে কিনা স্ত্রীকে পেটায়... আর তখনই আমি হেরে যাই। আমার সবকিছু তখনই শেষ হয়ে গেছে। মামলার রায় যা ই আসুক না কেন, আমাকে সারাজীবনই এটা বয়ে বেড়াতে হবে।’\nঅস্কার ২০২২ : পুরস্কার পেলেন যারা\nমিসওয়ার্ল্ড হলেন পোল্যান্ডের সুন্দরী ক্যারোলিনা


একসঙ্গে ৩ মহিলার সঙ্গে প্রেম! জানেন কত সম্পত্তি সঞ্জয়ের? জন্মদিনে সেই সবের হদিশ...Sanjay Dutt Happy Birthday turns 61 love life and property of Sanju Baba – News18 Bangla\nHome » Photo » entertainment » একসঙ্গে ৩ মহিলার সঙ্গে প্রেম! জানেন কত সম্পত্তি সঞ্জয়ের? জন্মদিনে রইল সেই সবের হদিশ...\nএকসঙ্গে ৩ মহিলার সঙ্গে প্রেম! জানেন কত সম্পত্তি সঞ্জয়ের? জন্মদিনে রইল সেই সবের হদিশ...\nআপতত সঞ্জয়-মান্যতার সুখী দাম্পত্য জীবন৷ তাঁদের দুটি সন্তানও রয়েছে৷\n| July 29, 2020, 18:16 IST\n▪মায়াবী প্রমিক চোখ! সঞ্জয় নিজেও জানিয়েছেন যে, তিনি প্রেমিক মানুষ৷ এমন এক সময় ছিল, যখন একসঙ্গে ৩জন মহিলার সঙ্গে প্রেম করতেন তিনি৷ এতটাই নিপুণ ছিল তাঁর প্রেমিক সত্ত্বা যে, কখনও ধরা পরেননি তিনি৷ তবে কোন ৩ মহিলা, তাঁদের নাম সামনে আসেনি কখনও৷\n▪যদিও টিনা মুনিমের সঙ্গে তাঁর প্রেমের কথা অনেকেই জানেন৷\n▪রিচা, সঞ্জয়ের প্রথম স্ত্রী৷ দেখা মাত্রই তাঁর প্রেমে পড়েন সঞ্জয় দত্ত৷ তবে রিচার মন পাওয়ার জন্য অনেক পরিশ্রম করতে হয় সঞ্জয়কে৷ শেষ পর্যন্ত তাঁদের প্রেম হয়৷ ১৯৮৭-এ বিয়ে হয় তাঁদের৷ তবে রিচা মারা যান কয়েক বছরের মধ্যেই৷\n▪এরপরই সঞ্জয়ের জীবনে আসেন মাধুরী৷ ন’য়ের দশকে তাঁদের প্রেম ছিল বলিউডের রোম্যান্সের জ্বলন্ত উদাহরণ৷ অনেক লেখা হয় তাঁদের প্রেম নিয়ে, তবে কখনই সেই বিষয়ে মুখ খোলেননি কেউই৷ শেষ পর্যন্ত সেই প্রেম টেঁকেনি৷ এরপরই রেখার সঙ্গে একটা রসায়ন তৈরি হয় সঞ্জয়ের৷ কিন্তু সেই নিয়ে কোনও রকম কথা চাউর হতে দেননি কোনও পক্ষই৷\n▪আপতত সঞ্জয়-মান্যতার সুখী দাম্পত্য জীবন৷ তাঁদের দুটি সন্তানও রয়েছে৷\n▪একই সঙ্গে প্রচুর সম্পত্তির অধিকারী বলি হিরো৷ রয়েছে ১০টিরও বেশি দামী গাড়ি৷ সেই তালিকায় রয়েছে ফেরারি, রোলস রয়েস, আউডি, বেন্টলে, ল্যান্ড ক্রুজার, পর্শে, মার্সিডিজ৷ দামী বাইকও ব্যবহার করেন তিনি যেমন হার্লে এবং ডুকাতি৷\n▪প্রায় ৪৫০কোটি টাকার মালিক সঞ্জয়৷ প্রতি ছবির জন্য ৬ থেকে ৮ কোটি টাকা নেন সঞ্জয়৷ এবং ব্র্যান্ড অনুমোদনের জন্য নেন প্রায় এক কোটি টাকা৷


নতুন তিনটি বিভাগ চালুর বিষয়ে চুয়েটে ভিসির সাথে ইউজিসি প্রতিনিধি দলের মতবিনিময় - রাউজান নিউজ\nনতুন তিনটি বিভাগ চালুর বিষয়ে চুয়েটে ভিসির সাথে ইউজিসি প্রতিনিধি দলের মতবিনিময়। চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)-এ নতুন তিনটি বিভাগ চালুর বিষয়ে মাননীয় ভাইস চ্যান্সেলর অধ্যাপক ড. মোহাম্মদ রফিকুল আলম মহোদয়ের সাথে বাংলাদেশ মঞ্জুরী কমিশন (ইউজিসি)-এর তিন সদস্যের একটি প্রতিনিধি দল সাক্ষাৎ ও মতবিনিময় করেছেন। বিভাগ তিনটি হচ্ছে- নিউক্লিয়ার ইঞ্জিনিয়ারিং বিভাগ, বায়োমেডিক্যাল ইঞ্জিনিয়ারিং বিভাগ এবং ম্যাটেরিয়াল সায়েন্স এন্ড ইঞ্জিনিয়ারিং।\nঅাজ (৫-সেপ্টেম্বর) বুধবার দুপুরে ভাইস চ্যান্সেলর কার্যালয়ে উক্ত মতবিনিময় সভা অনুষ্ঠিত হয়। ইউজিসি প্রতিনিধি দলের সদস্যরা হলেন- ইউজিসি’র সম্মানিত সদস্য প্রফেসর ড. এম. শাহ্ নওয়াজ আলি, পাবলিক বিশ্ববিদ্যালয় বিভাগের পরিচালক (অতিরিক্ত দায়িত্ব) জনাব খন্দকার হামিদুর রহমান এবং সিনিয়র সহকারী পরিচালক জনাব নাসিমা আক্তার খাতুন।


রানীশংকৈল উপজেলা আ’লীগের কমিটিতে জায়গা হলোনা দুঃসময়ে দলের ত্যাগী নেতাদের | জাগো বার্তা ২৪ ডটকম\nবাড়ি রংপুর ঠাকুরগাঁও রানীশংকৈল উপজেলা আ’লীগের কমিটিতে জায়গা হলোনা দুঃসময়ে দলের ত্যাগী নেতাদের\nডেক্স রিপোটঃ ঠাকুরগাঁও জেলার রানীশংকৈল উপজেলাকে সব সময়েই আওয়ামী পন্থী উপজেলা হিসেবে ধরা হয়। এখানে হিসেব করলে দেখা যায় আওয়ামী সর্মথিত পরিবারের সংখ্যা অনেক বেশি। এবং বিগত সময়ে রানীশংকৈল উপজেলা শাখা আওয়ামী লীগ কমিটিতে সব সময়েই দুঃসময়ে দলের ত্যাগী নেতাদের মূল্যায়ন করা হয়েছে।\nএই উপজেলায় বেশ সুনামধন্য কয়েকজন রাজনৈতিক নেতা আওয়ামী রাজনিতি করে প্রয়াত হয়েছেন। যা এখনও সেখানকার বয়বৃদ্ধদের কাছে শোনা যায়। তাদের মধ্যে অন্যতম মরহুম আলী আকবর এমপি, মোঃ মিজানুর রহমান,উপজেলা চেয়ারম্যান। মোঃ আবুল কাশেম, আফসার আলী, নুরুল ইসলাম সহ আরও বেশ কয়েকজন। তাদের উন্নয়ন যা এখনও শোনা যায়। জনগনের প্রতি তাদের ভালবাসার কথা এখনও জনমুখে ভেসে উঠে।\nসেই আওয়ামী প্রন্থী উপজেলায় বারবারেই আওয়ামী সর্মথিত প্রার্থীদের পরজিত হতে হচ্ছে। জাতিয় নির্বাচনে বিপুল ভোটের ব্যবধানে নৌকার পরাজয়। উপজেলা নির্বাচনেও বিপুল ভোটের ব্যবধানে নৌকার পরাজয় হয়েছে। তবে এবার পৌর নির্বাচনে প্রার্থীর গ্রহণ যোগ্যতার কারনে নৌকা প্রতিক নিয়ে মেয়র নির্বাচিত হয়েছে। তার কারন হিসেবে নাম প্রকাশে অনিচ্ছুক আওয়ামী সমর্থিত দুঃসময়ে দলের সাথে থাকা এক কর্মী বলেন, যে বার থেকেই উপজেলা আওয়ামী লীগের সভাপতি মোঃ সাহিদুল হক নির্বাচিত হন তখন থেকেই পুরাতন আ’লীগ সমর্থিত মানুষজন বিভক্ত হতে শুরু করে।\nএবং তিনি এও বলেন যে এবারের কমিটিতে তার পরিবার থেকে ১৭জনকে বিভিন্ন পদে তিনি জায়গা করেদিয়েছেন। তার এই স্বেচ্ছাচারিতায় রানীশংকৈল উপজেলা আওয়ামী লীগের ভাবমূর্তি নষ্ট করে দিয়েছে বলেও তিনি জানান। তিনি এও বলেন যে গত উপজেলা নির্বাচনের ফলাফল এর প্রমাণ। মানুষ তাকে পছন্দ করে না নৌকা প্রতিক নিয়ে নির্বাচন করে তিনি বিপুল ভোটের ব্যবধানে হেরে গেছেন।\nসদ্য অনুমোদন হওয়া রানীশংকৈল উপজেলা শাখা আ’লীগের কমিটিতে নিজ পরিবারের অযোগ্যদের কমিটিতে সদস্য সহ গুরত্বপূর্ণ পদে জায়গা ও এলাকা প্রীতীর অভিযোগও উঠেছে। এবং আ’লীগ সহযোগী সংগঠণের গুরুত্বপূর্ণ পদে থেকেও উপজেলা কমিটিতে জায়গা দেওয়া হয়েছে।\nএ ব্যপারে রানীশংকৈল উপজেলা আওয়ামী লীগের সভাপতি মোঃ সহিদুল হক মহাদয়ের সাথে কথা হলে তিনি প্রতিনিধিকে পাল্টা প্রশ্ন করে বলেন, এখানে আ’লীগ সর্মথিত অনেক মানুষ, কমিটি হচ্ছে ৭১ সদস্য বিশিষ্ট। সবাইকে কি কমিটিতে রাখা যাবে? আর যারা বিগত সময়ে কমিটিতে ছিলেন তিনারা কি সব সময়েই জায়গা পাবে? নতুনদের জায়গা করে দিতে হবে। এবং এর মধ্যে অনেকে দলের ভাবমূর্তি নষ্ট করেছে নৌকার বিপক্ষ্যে নির্বাচন করেছে তাই বেশ কয়েকজন বাদ পরেছে।\nপূর্ববর্তী নিবন্ধদেবীদ্বার এস,এ সরকারী কলেজ’র সাবেক ভিপি সৈয়দ আহমেদ’র দাফন সম্পন্ন\nপরবর্তী নিবন্ধবগুড়ার শেরপুরে নারী নির্যাতন মামলা করে বিপাকে বাদী


Will government home changed to prostitute area:HC - Anandabazar\nWill government home changed to prostitute area:HC\n২৮ মার্চ , ২০১৫, ০৩:১৭:৪২\nশেষ আপডেট: ২৮ মার্চ , ২০১৫, ০৩:৪৭:১০\nসরকারি হোম কি যৌনপল্লি হবে, উদ্বিগ্ন বিচারক\nসরকারি হোমে থাকা মহিলা আবাসিকদের নিরাপত্তা নিয়ে গুরুতর মন্তব্য করলেন এক বিচারক! লিলুয়া হোমের ভিতরে এক আবাসিকের ধর্ষণের মামলার রায় দিতে গিয়ে তাঁর পর্যবেক্ষণ এমন চলতে থাকলে যৌনপল্লিতে পরিণত হবে সরকারি হোমগুলি!\nওই মামলায় অভিযুক্ত সুব্রত পন্থ নামে হোমের এক প্রাক্তন সাফাইকর্মীকে পাঁচ বছরের জেল এবং পাঁচ হাজার টাকা জরিমানার নির্দেশ দিয়েছেন হাওড়া প্রথম ফাস্ট ট্র্যাক কোর্টের ওই বিচারক মৌ চট্টোপাধ্যায়।\nকী হয়েছিল ঘটনাটা?\nআদালত সূত্রের খবর, ২০০১ সালের জুলাইয়ে লিলুয়া হোম কর্তৃপক্ষ জানতে পারেন, মূক বধির ওই তরুণী আবাসিক ছ’মাসের অন্তঃসত্ত্বা। ধর্ষণের শিকার হয়েই লিলুয়া হোমে ঠাঁই হয়েছিল ওই তরুণীর। অভ্যন্তরীণ তদন্তে জানা যায়, হোমের সাফাইকর্মী সুব্রতই ওই তরুণীকে ধর্ষণ করেছেন। সুব্রত নিজেও মূক-বধির। এর পরে তাকে চাকরি থেকে বরখাস্ত করা হয়। আদালতের একটি সূত্র জানাচ্ছে, হোমের ভিতরে এমন একটি ঘটনা ঘটলেও আড়াই বছর বিষয়টি রাজ্য সমাজকল্যাণ দফতরের ভিতরেই আটকে ছিল। ২০০৩ সালের ১৭ নভেম্বর এ বিষয়ে পুলিশে অভিযোগ দায়ের করার পর সুব্রতকে গ্রেফতার করে পুলিশ। ধর্ষণের জেরে ওই তরুণীর একটি পুত্রসন্তান হয়েছিল। ডিএনএ পরীক্ষায় তার সঙ্গে সুব্রতর সম্পর্কও মিলে যায়।\nবিচার প্রক্রিয়া শুরুর পরে সুব্রত তাঁর আইনজীবীর মাধ্যমে জানায়, সে ওই তরুণীকে বিয়ে করতে রাজি। সেই মতো আদালত লিলুয়া হোমকে বিষয়টি জানায়। সে সময়ই লিলুয়া হোম কর্তৃপক্ষ জানান, সুব্রত এর আগে ওই হোমের আর এক মূক বধির তরুণীকে বিয়ে করেছিল। তাদের একটি মেয়েও রয়েছে। এর পরেই ফের সুব্রতর বিরুদ্ধে আইনি প্রক্রিয়া শুরু করে আদালত।\nএই মামলায় সুব্রতর আইনজীবী দাবি করেছিলেন, ওই তরুণীর সম্মতিতেই তাঁর সঙ্গে সুব্রতর শারীরিক সম্পর্ক হয়েছিল। যদিও বিচারক জানান, হোমে থাকা কোনও আবাসিকের ক্ষেত্রে এমন সম্মতির প্রশ্নই ওঠে না। এই প্রসঙ্গেই বিচারক বলেন এমন চলতে থাকলে হোমগুলি তো যৌনপল্লিতে রূপান্তরিত হয়ে যাবে!\nআইনজীবীদের একাংশের দাবি, কোনও হোমের আবাসিককে সেই হোমের কর্মী ধর্ষণ করলে সর্বোচ্চ ১০ বছরের জেল হতে পারে। তা হলে সুব্রতকে পাঁচ বছরের সাজা দেওয়া হল কেন? আইনজ্ঞদের মতে, সুব্রত প্রতিবন্ধী হওয়ার কারণেই হয়তো সাজায় কিছুটা ছাড় পেয়েছে।\nবস্তুত, লিলুয়া হোম থেকে আবাসিকদের পালানোর ঘটনা প্রায়ই ঘটে। গত বছরের জুলাইয়ে পনেরো দিনের মধ্যে তিন বার পালানোর ঘটনা ঘটেছিল। হোমের কর্মীদের প্রতি মারমুখীও হয়ে উঠেছিলেন কয়েক জন আবাসিক। সে সময় আবাসিকেরা হোমের পুরুষকর্মীদের বিরুদ্ধে অশ্লীল আচরণের অভিযোগ তুলেছিলেন। অনেকেই মনে করছেন, সুব্রতর ঘটনা সেই অভিযোগকেই ভিত্তি দিয়েছে।\nবিচারকের এ দিনের মন্তব্যের পর উঠে এসেছে গুড়িয়া প্রসঙ্গও। ২০১২-এর জুনে হুগলির গুড়াপে একটি বেসরকারি হোমে গুড়িয়া নামে এক মানসিক ভারসাম্যহীন যুবতীর মৃত্যুর ঘটনাতেও হোমে যৌন নিগ্রহের বিষয়টি সামনে আসে। গুড়িয়ার দেহ উদ্ধারের পর তদন্তকারীরা জানতে পারেন, হোমের সম্পাদক উদয়চাঁদ কোনার ও তার কয়েক জন সহযোগী আবাসিক মহিলাদের ওপর নির্যাতন-ধর্ষণ চালাত। পরে দামোদরের চর থেকে আরও কয়েক জন মহিলা আবাসিকের দেহ উদ্ধার করা হয়।


ফোনে কাতারি আমিরের সাথে ইরানি প্রেসিডেন্টের গুরুত্বপূর্ণ আলাপ? - crimebarta is Traditional online news portal from 2012\nHome/আন্তর্জাতিক/ফোনে কাতারি আমিরের সাথে ইরানি প্রেসিডেন্টের গুরুত্বপূর্ণ আলাপ?\nফোনে কাতারি আমিরের সাথে ইরানি প্রেসিডেন্টের গুরুত্বপূর্ণ আলাপ?\nজুন ২৬, ২০১৭\tLeaveacomment0Views\nক্রাইমবার্তা রিপোটঃ কাতারের আমির শেখ মোহাম্মাদ তামিম বিন হামাদ আলে সানি এবং ইরানের প্রেসিডেন্ট ড. হাসান রুহানি আঞ্চলিক ঘটনাবলী নিয়ে আলোচনা করেছেন। আজ (রোববার) দু নেতা টেলিফোনে এ আলোচনা করেন এবং তারা দু দেশের মধ্যকার অর্থনৈতিক ও রাজনৈতিক সম্পর্ক নিয়ে কথা বলেন।\nইরানি প্রেসিডেন্টের দপ্তরের রাজনৈতিক শাখার পরিচালক হামিদ আবু তালিব তার টুইটার বার্তায় এ তথ্য জানিয়েছেন। তিনি বলেছেন, ইরানের প্রেসিডেন্ট ও কাতারের আমির দু দেশের মধ্যে অর্থনৈতিক ও বাণিজ্যিক সম্পর্ক বিশেষ করে বেসরকারির খাতের সম্পর্ক উন্নয়নের বিষয়ে জোর দিয়েছেন। এ সময় দু নেতা এ অঞ্চলে নিষেধাজ্ঞা ও চাপ সৃষ্টি এবং কাতারের ওপর অবরোধ আরোপের বিষয়টি প্রত্যাখ্যান করেন। তারা মুসলিম বিশ্বের মধ্যে ঐক্য ধরে রাখার ওপরও গুরুত্বারোপ করেন।\nএছাড়া, ফোনালাপে দু নেতা একে অপরকে পবিত্র ঈদুল ফিতর উপলক্ষে শুভেচ্ছা ও অভিনন্দন জানান।\nসূত্র : ওয়েসসাইট\nPrevious বঙ্গবভনে ঈদের শুভেচ্ছা বিনিময়কালে রাষ্ট্রপতি সবার মাঝে ঈদের আনন্দ ছড়িয়ে দেয়ার আহ্বান\nNext এবারের ঈদে অারিচা এগ্রোফার্ম,বিনেরপোতায় বিনোদোন পিপাসুদের উপছে পড়া ভিড়।


প্রথম পাতা শোক দিবস রাজশাহীতে শোক আর শ্রদ্ধায় বঙ্গবন্ধুকে স্মরণ\nDate - August 15, 2019, 2:46 pm\nজাতীয় শোক দিবসে গভীর শোক আর শ্রদ্ধায় জাতির পিতা বঙ্গবন্ধু শেখ মুজিবুর রহমানকে স্মরণ করেছেন রাজশাহীর মানুষ। নানা কর্মসূচির মধ্য দিয়ে যথাযথ মর্যাদায় বিভাগীয় এই শহরে পালিত হয়েছে দিবসটি। দিবসটি উপলক্ষে বৃহস্পতিবার সূর্যোদয়ের সঙ্গে সঙ্গে সব সরকারি, আধাসরকারি ও স্বায়ত্তশায়িত প্রতিষ্ঠানে জাতীয় পতাকা অর্ধনমিত করে উত্তোলন করা হয়। নগরীতে মাইকে প্রচার করা হয় বঙ্গবন্ধুর ঐতিহাসিক ৭ মার্চের ভাষণ, কোরআন তিলাওয়াত ও দেশাত্ববোধক গান।\nপরে আবারও নগরীর কুমারপাড়ায় মহানগর আওয়ামী লীগের দলীয় কার্যালয়ের স্বাধীনতা চত্বরে বঙ্গবন্ধু ও জাতীয় চার নেতার প্রতিকৃতিতে শ্রদ্ধা নিবেদন করেন তিনি।\nএ সময় নগর আওয়ামী লীগের সভাপতি খায়রুজ্জামান লিটন ছাড়াও অন্য নেতাকর্মীরা উপস্থিত ছিলেন।\nএর পর সকাল ১০টায় নগর আওয়ামী লীগের উদ্যোগে নগরীতে একটি শোক র্যা লি বের করা হয়। র্যা লি শেষে দলীয় কার্যালয়ে অনুষ্ঠিত হয় আলোচনাসভা ও দোয়া মাহফিল। এতে বঙ্গবন্ধুসহ ’৭৫-এর ১৫ আগস্ট নিহত সব শহীদের আত্মার মাগফিরাত কামনা করে বিশেষ দোয়া করা হয়। পরে দুপুরে খাবার বিতরণ করা হয়।\nপরে দলীয় কার্যালয়ে আয়োজিত আলোচনাসভায় বক্তব্য দেন। এ সময় দলীয় নেতাকর্মীরা উপস্থিত ছিলেন।\nবেলা ১১টায় রাজশাহী জেলা পরিষদ কার্যালয়ের সামনে বঙ্গবন্ধুর প্রতিকৃতিতে পুষ্পার্ঘ্য অর্পণ করেন জেলা পরিষদ চেয়ারম্যান মোহাম্মদ আলী সরকার।\nপরে জেলা পরিষদে আলোচনাসভা ও দোয়া মাহফিল অনুষ্ঠিত হয়। এতে জেলা পরিষদের প্রধান নির্বাহী কর্মকর্তা মো. আহসান হাবিবসহ সব সদস্য, সংরক্ষিত নারী ওয়ার্ডের সদস্য এবং কর্মকর্তা-কর্মচারীরা উপস্থিত ছিলেন।\nএর আগে সকালে নগরীর এএইচএম কামরুজ্জামান কেন্দ্রীয় উদ্যান ও চিড়িয়াখানার সামনে থেকে শোক র্যা লি বের করে জেলা প্রশাসন। র্যা লিটি নগরীর সিঅ্যান্ডবি মোড়ে শহীদ এএইচএম কামরুজ্জামান জেলা পরিষদ মিলনায়তনের সামনে গিয়ে শেষ হয়। পরে সেখানে অনুষ্ঠিত হয় আলোচনাসভা ও দোয়া মাহফিল।\nএর আগে অনুষ্ঠিত র্যা লিতে বিভাগীয় কমিশনার নূর-উর-রহমান, পুলিশের রাজশাহী রেঞ্জের উপমহাপরিদর্শক একেএম হাফিজ আক্তার, রাজশাহী মহানগর পুলিশের কমিশনার হুমায়ুন কবীর, জেলা প্রশাসক হামিদুল হক, পুলিশ সুপার মো. শহীদুল্লাহসহ প্রশাসনের ঊর্ধ্বতন কর্মকর্তারা অংশ নেন।\nঅন্যদিকে দিবসটি উপলক্ষে বৃহস্পতিবার রাজশাহীর ইসলামিক ফাউন্ডেশন, দরগা এস্টেট ও হেতেমখাঁ বড় মসজিদে বঙ্গবন্ধুর জীবন ও কর্মের ওপর আলোচনাসভা, হামদ-নাত প্রতিযোগিতা, মিলাদ মাহফিল ও দোয়া অনুষ্ঠিত হয়।\nএ ছাড়া রাজশাহী জেলা ও মহানগরের সব মসজিদ, মন্দির, গির্জা, প্যাগোডায় বিশেষ মোনাজাত অনুষ্ঠিত হয়।\nদিনটি উপলক্ষে বাংলাদেশ বেতার রাজশাহী কেন্দ্র থেকে প্রচার হয়েছে বিশেষ অনুষ্ঠানমালা।\nস্থানীয় সংবাদপত্রগুলোও প্রকাশ করেছে বিশেষ ক্রোড়পত্র। শিশু সদন, সেফহোম, শিশু বিকাশ, হাসপাতাল, কারাগারেও উন্নতমানের খাবার পরিবেশন করা হয়েছে। এসব স্থানেও অনুষ্ঠিত হয়েছে দোয়া মাহফিল।


আমার চেম্বারের কেউ জানে না, আমি চেম্বারে সশরীরে পৌঁছনোর আগেই অদৃশ্য ভাবে পৌঁছে যাই সেখানে।\nআমার মন পৌঁছে যায়।\nনতুন কিছু বললাম নাকি? শুনে তোমাদের নতুন মনে হতে পারে, আসলে নতুন কিছু নয়। আমি যতদূর জানি, তোমরাও কাজের জায়গায় পৌছনোর আগে মনে মনে সেখানে অনেকেই পৌঁছে যাও। স্কুলেও তাই হতো। বিশেষ করে মনে করে দেখো, পরীক্ষার দিন গুলোতে আমরা সবাই স্কুলে আগে পৌঁছোতাম। আর মনে মনে পৌঁছে যেতাম ভোর বেলায়, ঘুম থেকে উঠেই। তবে দূর্ভাগ্যবশত হাজার চেষ্টা করেও প্রশ্নপত্রটি পড়ে নেওয়া যেত না, যতক্ষণ না ওই কঠিন ও দূর্বিসহ এক দু পাতার ‘প্রায় যমদূত’ এসে হাজির হতো। (যে যতই পড়াশোনায় ভাল হও না বাপু, কোশ্চেন পেপার মানেই কিন্তু ‘প্রায় যমদূত’)\nকারখানার মালিক মনে মনে আগে পৌঁছয়, কারখানার শ্রমিকও মনে মনে সময়ের আগে পৌঁছয়। আসলে গোটা দুনিয়ায়, মোটামুটি সবাই সশরীরে অকুস্থলে বা কাজের জায়গায় পৌঁছে যাওয়ার আগে পৌঁছয় মনে মনে।\nকিন্তু তারপর কী?\nকারখানার মালিক মনে মনে শুধু পৌঁছে যায় বললেই হবে না, যেতে যেতে, প্রতি মুহুর্তে কিন্তু কাজের ভাবনা চিন্তার মধ্য দিয়েই যায়। নিজের নির্দিষ্ট কাজের থেকেও একটু বেশি হলে ক্ষতি কী? আমি অন্তত তাইই করার চেষ্টা করি।\nএই যে কাজের কাজটা করার পরেও অতিরিক্ত আরো একটু কাজ করে ফেলার প্রবণতা, এটাই অন্যের থেকে তোমাকে এক কদম এগিয়ে রাখবে।\nসাফল্যের অন্যতম শর্ত হলো নিজেকে ছাপিয়ে যাওয়ার চেষ্টা করা। নিজের ১০০ শতাংশ অধিকাংশ মানুষই দিতে পারে না। এই ১০০ শতাংশ মানে কতটা, এটা জাজ করাটা প্রথম ব্যাপার। নিজেকে অ্যাসেস করা কিন্তু তোমার অন্যতম জরুরী কাজ। আমি কতটা কি করতে পারি, এটা শুধু ভাবলে হয় না, কাজ করার সময় পরিস্থিতি অনুযায়ী নিজেকে পালটে নেওয়া একটা অতি প্রয়োজনীয় গুণ।\nভেবে দেখো, তোমাকে কী কেউ কোনদিন বলেছে যে, তুমি সরো, তোমার হয়ে কাজটা করে দিচ্ছি।\nযদি কেউ বলে থাকে, ব্যস, আর বলতে দিও না। কারণ যে তোমাকে এটা বলছে, সে আসলে বলতে পারছে। মানে নিজের কাজ শেষ করেও সে তোমার কাজটা করে দেওয়ার দম রাখে। সে বিজয়ী। তুমি কী বিজয়ীর বন্ধু হয়েই থাকতে চাও? জীবনে একজন বিজয়ী বন্ধু পাশে আছে এটা ভেবে নিশ্চিন্তে ঘুমতে যেতে চাও?\nনাকি, আমাদের প্রয়াত রাষ্ট্রপতি এ পি জে আব্দুল কালামের সেই অমর উক্তিটি নিজের জীবনে প্রয়োগ করতে চাও? ‘স্বপ্ন সেটা নয় যা আমরা ঘুমিয়ে দেখি / স্বপ্ন সেটাই যা আমাকে ঘুমোতে দেয় না।‘ তোমার বিজয়ী বন্ধুর সাহচর্য ভাল, তার থেকেও ভাল স্বপ্নের জন্য বিনিদ্র থাকা।\nসেটাই চেষ্টা করো।\nসুন্দর একটা ঘুম, পরের দিনের কাজের এনার্জি জোগায়। সুন্দর ঘুমোও, তবে স্বপ্নের জন্য বিনিদ্র হও জীবনের একটা সময়!!!!!!!!!!!!!!\nPrevious বাংলা নববর্ষের কথা


বলিউড মাদক মামলা! অভিনেত্রীদের পর নাম জড়ালো অভিনেতাদেরও, এনসিবির সমন যেতে পারে হৃতিক, শাহিদের কাছে | AmaderBharat.com\nHome জাতীয় বলিউড মাদক মামলা! অভিনেত্রীদের পর নাম জড়ালো অভিনেতাদেরও, এনসিবির সমন যেতে পারে...\nবলিউড মাদক মামলা! অভিনেত্রীদের পর নাম জড়ালো অভিনেতাদেরও, এনসিবির সমন যেতে পারে হৃতিক, শাহিদের কাছে\nআমাদের ভারত, ২৬ সেপ্টেম্বর: সুশান্ত সিং রাজপুতের মৃত্যু তদন্ত এক অপ্রত্যাশিত মোড় নিয়ে ফেলেছে। এই মামলার তদন্তে উঠে এসেছে বলিউডের মাদক যোগের প্রসঙ্গ। এই বিষয়ে তদন্তে নেমে নারকোটিক্স কন্ট্রোল ব্যুরো সামনে উঠে আসতে থাকে একের পর এক প্রভাবশালী নাম। জড়িয়ে পড়ে বলিউডের সুপার স্টাররা। এবার সেই তালিকায় জুড়তে পারে হৃত্বিক ও শাহিদের নামও।\nরিয়া চক্রবর্তীর গ্রেফতারের পরেই সামনে এসেছে দীপিকা পাড়ুকোন, সারা আলি খান, শ্রদ্ধা কাপুর, রাকুল প্রীত সিং এর মত প্রথম সারির অভিনেত্রীদের নাম। শনিবার এনসিবিত দপ্তরে তাদেরকে জিজ্ঞাসাবাদের জন্য ডাকা হয়। এর আগে শুক্রবার জবানবন্দি দিয়েছেন রাকুল প্রীত সিং।\nকিন্তু এসবের মধ্যেই প্রশ্ন উঠেছে শুধু কি নায়িকারা এই চক্রের সঙ্গে যুক্ত? বলিউডের পুরুষ মহলের কি কোন রকম যোগ নেই মাদক সেবনের সঙ্গে? পুরুষরাও এই বিষয়ে যুক্ত কিনা তা স্পষ্ট করে বলা সম্ভব না হলেও এনসিবির কড়া নজর থেকে কেউ যে রেহাই পাবে না তা স্পষ্ট হয়ে গেছে।\nজানা গেছে এই জিজ্ঞাসাবাদে পরবর্তী দফায় এনসিবি দপ্তরের ডাক পড়তে পারে হৃত্বিক রোশনের। আগামী সপ্তাহেই হয়তো নারকটিক্স কন্ট্রোল ব্যুরোর সমন পৌঁছে যেতে পারে তার হাতে।\nএনসিবি সন্দেহ ২০১৭ সালের মুম্বাইয়ের লীলাবতী হাসপাতালে হেলথ ডিটেকশনের নামে ভর্তি হলেও এর পেছনে অন্য কারো কারণ ছিল হৃত্বিকের। হাসপাতাল থেকে অভিনেতা মেডিকেল রিপোর্ট বের করার চেষ্টা করছে এনসিবি তদন্তকারী দল। তালিকা এখানেই থামছে না। জিজ্ঞাসাবাদের জন্য ডাকা হতে পারে শাহিদ কাপুর এবং অর্জুন রামপালকেও।\nএদিকে সূত্রের খবর শনিবার নারকটিক্স কন্ট্রোল ব্যুরোর জিজ্ঞাসাবাদে সামনে ড্রাগ চ্যাটের কথা স্বীকার করে নিয়েছেন অভিনেত্রী দীপিকা পাড়ুকোন,শ্রদ্ধা কাপুর। মাদক চ্যাট গ্রুপের কথোপকথনের ভিত্তিতে সুসান্ত সিং রাজপুতের বান্ধবী রিয়া চক্রবর্তী মাদক যোগসূত্রের প্রকাশ্যে এনেছিলেন। সেই গ্রুপে মাদক সংক্রান্ত চ্যাটের কথা স্বীকার করেছেন দীপিকা। একইভাবে সুসান্ত সিং রাজপুতের সঙ্গে পার্টিতে যাওয়ার কথা এবং ড্রাগ চ্যাটের অভিযোগ মেনে নিয়েছেন শ্রদ্ধা কাপুর। তবে দুই অভিনেত্রীই দাবি করেছেন তারা কখনোই মাদক সেবন করেন নি।\nপূর্ববর্তী প্রবন্ধেমেদিনীপুরে ফুটপাত দখলকারী ব্যবসায়ীদের সতর্ক করলেন পৌর প্রশাসক\nপরবর্তী প্রবন্ধেসৃজনশীল শিল্পে বিদ‍্যাসাগরকে শ্রদ্ধা শিক্ষকদের


পশুর পাতা, বা কিভাবে মরিচা পরিত্রাণ পেতে হলুদ দাগ > বাগান\nফাংগাল জং ক্ষতি সকল গার্ডেনারদের কাছে পরিচিত, যাদের কারখানার কোনও ধরণের পশুর জন্ম হয়। এই রোগটি গাছের চেহারাকে নষ্ট করে না, বরং গাছটিকেও ক্ষতি করে। আজ আমরা অন্যান্য রোগ থেকে একটি পশুর উপর জং, কিভাবে বিপদজনক, এবং এটি কিভাবে চিকিত্সা করা যায় তার মধ্যে আলাদা আলাদা আলাদা আলাদা আলাদা আলাদা আলাদা আলাদা আলাদা আলাদা কথা বলা।\nবিপজ্জনক রোগ কি\nকিভাবে পশম জারা মোকাবেলা করতে\nরাসায়নিক সঙ্গে চিকিত্সা\nএটি অবিলম্বে বলা উচিত যে জুনিপারটি "মা" উদ্ভিদ যা ছত্রাক গঠন করে এবং বীজ উৎপাদন করে। Spores একটি মহান দূরত্ব ছড়িয়ে, নাশপাতি (অন্তর্বর্তী গাছপালা) সংক্রামিত হয়। জুনিয়র peddler আপনার বাগানে 40-50 কিমি বৃদ্ধি করতে পারেন, এবং বিরোধ এখনও পশুর উপর পড়া হবে।\nএটা গুরুত্বপূর্ণ! বাদাম, অঙ্কুর এবং ফল ছাড়াও জং দ্বারা প্রভাবিত হতে পারে, কিন্তু এটি শুধুমাত্র রোগের মহামারী ক্ষেত্রে ঘটে।\nএখন রোগ নিজেই জন্য। প্রভাবিত গাছ এর পাতা আচ্ছাদিত করা হয় একটি হলুদ রিম সঙ্গে লাল দাগ। এটি এপ্রিলের শেষের দিকে ফুলের পরে অবিলম্বে ঘটে। সময়ের সাথে সাথে, পাত্রের পাতার উপর কমলার দাগগুলি ফুসকুড়ি এবং বিকৃত হয়ে যায়, যা বৃদ্ধি বা ফুসফুসে পরিণত হয়। তারপরে, প্রভাবিত প্লেট বন্ধ পড়ে।\nএকটি পশুর বিভিন্ন উপায়, একরকম বা অন্য কোন গাছের ফলন এবং গাছের ক্ষতিকারক প্রভাবকে প্রভাবিত করে, তবে পাতাগুলিতে "ক্ষতিকারক" কমলা দাগগুলি ভর পাতা পতনের অনেক আগেই গাছপালা ছাড়াই গাছ ছেড়ে যেতে পারে না, বরং মৃত্যুর কারণ হতে পারে।\nপশুর বিপজ্জনক রোগগুলির মধ্যে, জীবাণু জীবাণুগুলির জীবাণুগুলির জীবাণুগুলিও লক্ষনীয়।\nচলুন শুরু করি যে উদ্ভিদটির সবুজ অংশ যথাক্রমে আলোক সংশ্লেষণের জন্য দায়ী, পাতা ছাড়াই গাছটি আলোর শক্তি গ্রহণ করতে পারবে না এবং এটি রাসায়নিক বন্ডের শক্তি রূপে রূপান্তরিত হবে না। সহজভাবে বলা যায়, গাছটি মাটি থেকে উদ্ভূত জটিল পদার্থকে শোষিত করতে সক্ষম হবে না।\nতদনুসারে, শীতকালে আগে সংরক্ষণের পরিমাণ উল্লেখযোগ্যভাবে হ্রাস পায়, যা শীতকালীন কঠোরতা এবং ভবিষ্যত ফল উভয়কেই প্রভাবিত করে।\nযাইহোক, এই ধরনের ফলাফলকে সবচেয়ে খারাপ বলা যায় না, যেহেতু একটি ছত্রাক দ্বারা সমগ্র বায়ু অংশ সম্পূর্ণ পরাজয়ের ক্ষেত্রে, গাছ মারা যাবে, বসবাস না এবং3বছর।\nএটা গুরুত্বপূর্ণ! প্রভাবিত অঙ্কুর দাগযুক্ত, thickened এবং মরা বন্ধ। শাখায় ছাল একটি দুর্বল ক্ষত সঙ্গে ফাটল পারেন।\nঅতএব, যদি আপনার প্রতিবেশীর পশুর পাতাগুলিতে হলুদ দাগগুলি উপস্থিত হয়, তবে এর অর্থ হল যে আপনি অবিলম্বে রোগের চিকিত্সা বা প্রতিরোধ শুরু করবেন।\nযদি আপনি পশুর পাতাগুলোতে জং খুঁজে পান এবং এই ক্ষেত্রে কী করতে হয় তা জানেন না তবে আমরা অপ্রীতিকর ছত্রাকের রোগের চিকিত্সা ও প্রতিরোধের বিকল্পগুলি আলোচনা করব।\nপ্রভাবিত পাতা এবং অঙ্কুর ছত্রাক একটি ছত্রাক উন্নয়নের সব পর্যায়ে প্রাসঙ্গিক, যেহেতু কোনো সংক্রামিত এলাকা অবশেষে নতুন বিতর্কের উৎস হয়ে উঠবে।\nআপনি কি জানেন? ছত্রাকের বিকাশের পরিমাণ3থেকে 30 ডিগ্রি সেলসিয়াস এবং 85% এর একটি আপেক্ষিক আর্দ্রতা।\nকিডনিগুলির প্রস্ফুটিত হওয়ার আগে পরিদর্শন ও ছুরি বহন করা শুরু হয়। ছত্রাক দ্রুত ছড়ানোর পরে, আপনি দ্বিতীয় অঙ্কুর অপসারণের জন্য সীমাবদ্ধ করা উচিত নয়। অতএব, কঙ্কাল শাখা এছাড়াও pruning সাপেক্ষে। স্বাস্থ্যকর টিস্যু সুরক্ষিত রাখার জন্য ক্ষতিগ্রস্থ কাঠের নিচে 7-12 সেমি সরিয়ে ফেলা জরুরি।\nবাগানের পিচ, মাটি, তামার সালফেট বা হেটারোউক্সিনের সাথে কাটতে ভুলবেন না।\nএটা গুরুত্বপূর্ণ! সমস্ত কাটা অংশগুলি সাইটের বাইরে পুড়িয়ে ফেলা হয় এবং গাছের চারপাশের মাটি বায়োনেটে ফোলা খনন করা হয়।\nPEAR জং রাসায়নিক সঙ্গে চিকিত্সা করা উচিত, যার ফলে এটি সম্পূর্ণরূপে ছত্রাক ধ্বংস সম্ভব হবে না।\nস্প্রে করা প্রায়শই ব্যবহৃত হয়। তামা ভিত্তিক fungicides। বারডক্স তরল 1% একটি জনপ্রিয় বিকল্প, তবে অন্যান্য অনুরূপ ওষুধ ব্যবহার করা যেতে পারে (কুপ্রোকসাত, কুপ্রোকসিল, চ্যাম্পিয়ন)।\nআরেকটি বিকল্প কলোয়েডাল সালফার 77% বা তার উপমা ("কুমুলাস ডিএফ", "টিওভিট জেট")। ফান্ডজোল, বেলেটন, এবং টপসিন মতো সাধারণ ফুসকুড়িগুলিও উপযুক্ত।\nআপেল, পীচ, জীবাণু, বীজ, আঙ্গুর, চেরি, চেরি, রাস্পবেরি, গুঁড়া, currants রোগ পড়ুন।\nপ্রথম ছত্রাক বসন্তের জন্য নির্ধারিত হয়। এটি কিডনিগুলির ফুসফুস বহন করতে। পরবর্তী, ফুল রাখা আগে - দ্বিতীয় রাখা। তৃতীয় চিকিত্সার দ্বিতীয় সপ্তাহ পরে সঞ্চালিত হয়। ছোট ফলের গঠন শুরু হয় মুহূর্তে শেষ স্প্রে করা হয়। এটা বলা উচিত যে গাছের ছত্রাক সম্পূর্ণ অনুপস্থিতি অর্জনের জন্য কোনও ঔষধ অন্তত4বার প্রয়োগ করা উচিত।\nলোক প্রতিকার রোগ সঙ্গে ভাল নাযাইহোক, তারা সবুজ পরাজয়ের বা অঙ্কুর একটি দুর্বল পরাজয়ের সঙ্গে ব্যবহার করা যেতে পারে। ক্ষেত্রে যখন অধিকাংশ গাছের উপর ছত্রাক parasitizes, লোক প্রতিকার ব্যবহার অভ্যাসগত।\nআপনি কি জানেন? রাস্তার প্রতিরোধী এমন পশুর বিভিন্ন রকম রয়েছে: "চিনি", "গুলাবি", "সাইলো", "নানাজিরী"। বেশিরভাগ ক্ষেত্রেই জং দ্বারা প্রভাবিত হয় এমন কিছু প্রজাতি রয়েছে: "ডিইক্কা শীতকালীন", "কুরে", "ক্ল্যাপের প্রিয়", "বিয়ার আডাননপন"।\nকাঠ ছাই উপর উদ্ভিদ। 10 লিটার পানি আমরা 0.5 কেজি ছাই গ্রহণ করি এবং 48 ঘণ্টা ধরে বলি। এর পর, আমরা নাশপাতির বেসাল জল সঞ্চালন। আমরা পরিপক্ক গাছের জন্য 10 লিটার ব্যয় করি, অল্প বয়স্কদের জন্য6বছরেরও বেশি নয়।\nইউরিয়া সমাধান সঙ্গে স্প্রে। 10 লিটার পানিতে, আমরা 0.7 লিটার ইউরিয়া গ্রহণ করি, পুঙ্খানুপুঙ্খভাবে মেশান এবং সমগ্র উপরিভাগে স্প্রে করি। গাছপালা সম্পূর্ণরূপে বাদ পরে পরে, চিকিত্সা শরত্কালে সঞ্চালিত হয়। এটা বোঝা উচিত যে সমগ্র গাছ প্রক্রিয়া করা সম্ভব না হলে, আংশিক প্রক্রিয়াকরণ ফল দেয় না।\nএছাড়াও মৃত্তিকা এবং horsetail উপর প্রযোজ্য infusions, যা উপরের অংশে স্প্রে করা হয়।\nএটা গুরুত্বপূর্ণ! একটি ছত্রাক সংক্রামিত একটি PEAR নাইট্রোজেন সার সঙ্গে খাওয়ানো যাবে না।\nএই মরিচা থেকে মুক্তা চিকিত্সা শেষ। ছত্রাক যুদ্ধের সব পদ্ধতি তালিকাভুক্ত করা, এটি লক্ষনীয় যে সর্বাধিক দক্ষতা অর্জন করার জন্য বর্ণিত বিকল্প সংযুক্ত করা যেতে পারে। এই রোগটিকে উপেক্ষা করবেন না, কারণ এটি একটি আপেল গাছ বা কুইন্সে ছড়িয়ে যেতে পারে, তারপরে আপনি অনেক গাছ মিস করবেন।\nভিডিও দেখুন: 1600 পেনসিলভানিয়া এভিনিউ / কলকো 4: জো মিলার বুক / ওয়ে-ইউনিসে রিপোর্ট\nম্যাগাজিন ইয়েলো ব্রেড © Copyright 2020 | কিভাবে জং থেকে একটি মুক্তা সংরক্ষণ করতে?


‘তৃণমূল নেতাদের কাটমানি দিতেই আলুর দাম বৃদ্ধি’, হলদিয়ার সভা থেকে কটাক্ষ দিলীপের! - BrightBengal\nহোম/নিউজ/‘তৃণমূল নেতাদের কাটমানি দিতেই আলুর দাম বৃদ্ধি’, হলদিয়ার সভা থেকে কটাক্ষ দিলীপের!\n‘তৃণমূল নেতাদের কাটমানি দিতেই আলুর দাম বৃদ্ধি’, হলদিয়ার সভা থেকে কটাক্ষ দিলীপের!\nনিজস্ব প্রতিবেদন :-সামনে একুশের বিধানসভা ভোট কে পাখির চোখ করে এগিয়ে যাচ্ছে সমস্ত রাজনৈতিক দলগুলি । এবং সেই মতো বাংলাতে পদ্ম ফুল ফোটাতে মরিয়া বঙ্গ বিজেপি । প্রস্তুতির কোন খামতি রাখতে নারাজ বিজেপি। তাই রাস্তাঘাটে মিটিং-মিছিলে সংখ্যা ক্রমশ বেড়েই চলছে। পাড়ার মোড়ে মোড়ে দেখা যাচ্ছে জনসভা। লক্ষ্য একটা যেনতেন প্রকারে তৃণমূল কংগ্রেসকে হারিয়ে রাজ্যে ছড়াতে হবে গেরুয়া রং পেতে হবে শা-স-কদ-লের উপাধি।\nএর আগে আমরা দেখেছিলাম বিজেপিকে তৃণমূলের বি-রু-দ্ধে বিভিন্ন কারণে সরব হতে । ফের আর একবার তৃণমূলের বিরুদ্ধে তো-প দাগলেন বিজেপি রাজ্য সভাপতি দিলীপ ঘোষ । ঘূর্ণিঝড় , পুরোহিতভাতা সহ একাধিক প্রসঙ্গ তুলে ধরেন । পূর্ব মেদনীপুর এর হলদিয়ার একটি জনসভা থেকে তিনি বক্তব্য রাখতে গিয়ে তুলে ধরেন কাটমানি এবং ঘূর্ণিঝড়ের টাকার হিসাব এর কথা।\nওই সভা থেকে দিলীপ ঘোষ বলেন যে ঘূর্ণিঝড়ে ক্ষ-তি-পূরণের টাকা কোথায় গেল? ঘূর্ণি ঝড়ের ক্ষ-তি-পূরণ নিয়ে তৃণমূল সরকার স্বজনপোষণ করছে এমনটা অ-ভি-যো-গ আনে দিলীপ ঘোষ। তার পাশাপাশি তিনি বলেন যে আলুর দাম বাড়ার পিছনে তৃণমূল সরকারের হাত রয়েছে সম্পূর্ণরূপে। কাটমানির জন্য বেড়েছে এর দাম।\nএর পাশাপাশি তিনি বলেন যে বিজেপিতে যোগ দিতে চাইলে পুলিশ দ্বারা দিচ্ছ চাপ আর তৃণমূলে যোগ দিলে সাতখুন মাপ ? তবে জেনে রাখো আগামী একুশে বিধানসভা ভোটে দু’শোর বেশি আসন পেয়ে সরকার তৈরি করবে বিজেপি তার পাশাপাশি অমিত শাহ দিদিমনির পুলিশের দাঁত ভেঙে দেবে।\nঐদিনের সভাতে দিলীপ ঘোষের একরাশ ক্ষো-ভ উড়িয়ে দেওয়ার পাশাপাশি সরকারের পরিবর্তনের বার্তা দেন । তিনি বলেন মোদি জমানায় দুঃখী দরিদ্র সবাই সুখে শান্তিতে থাকতে পারে । কাজেই এবারে বাংলায় মোদি সরকারের উত্থান হওয়া অত্যন্ত জরুরী । এবং আগামী দিনে আমরা সেটা পারবো। ২০০ বেশি আসন নিয়ে জিতব বিধানসভার ভোট এ। তবে এই মুহূর্তে বোঝা যাচ্ছে যে ভোটের আগে লড়াই বেশ হাড্ডাহাড্ডি হতে চলেছে ।\n'নোট বাতিলের সিদ্ধান্তে কমেছে কালো টাকার পরিমাণ, বেড়েছে কর আদায়'- নোট বাতিলের ৪ বছর পূর্তিতে বললেন মোদী!\nএই লক ডাউনের বাজারে বেকার? মাত্র5হাজার টাকা বিনিয়োগে বিপুল লাভ, রইলো বিস্তারিত!


মৃত্যুর আগে স্বজনদের দেখতে পান মরণাপন্ন ব্যক্তি! | আজকের বার্তা\nপ্রকাশিত : মার্চ ১৮, ২০১৮, ০৯:৪১\nডেস্ক এডিটর: মৃত্যুর কয়েক ঘণ্টা আগে মরণাপন্ন ব্যক্তি তার মৃত বন্ধু, স্বজনদের দেখতে পান! মৃত্যু যত কাছে আসে মরণাপন্ন মানুষটা মৃত ব্যক্তিকে তত স্পষ্ট, বেশি করে দেখতে পায় বলে দাবি করেছেন ক্যানিসিয়াস কলেজের একদল বিজ্ঞানী।\nতাদের করা সমীক্ষায় দাবি করা হয়েছে, ৬৬ জন মরণাপন্ন ব্যক্তিকে হাসপাতালের এক বিশেষ ঘরে রাখার পর তারা জানিয়েছেন তাদের দেখতে এসেছে এমন কিছু মানুষ যারা আগেই ধরাধাম ত্যাগ করেছেন। সেইসব মরণাপন্ন মানুষরা জানিয়েছেন, মৃত ব্যক্তিদের মধ্যে বেশিরভাগই বন্ধু ও আত্মীয়রা রয়েছেন। এ কথা জানিয়েই তারা মারা যান। সেই রিপোর্টে এমনও দাবি করা হয়েছে যে, মৃত্যুর মাস খানেক আগে থেকেও অনেক মরণাপন্ন রোগী মৃত ব্যক্তিদের দেখতে পান।


Abhishek Banerjee News in Bangla, Abhishek Banerjee Latest News, Abhishek Banerjee News\nHome » Tag » Abhishek Banerjee\nAbhishek Banerjee র সব খবর\nবর্তমানে অভিষেক বন্দ্যোপাধ্যায় (Abhishek Banerjee) হলেন তৃণমূলের সর্বভারতীয় সাধারণ সম্পাদক। তার আগে তিনি ছিলেন যুব তৃণমূল কংগ্রেসের সভাপতি। একইসঙ্গে ডায়মন্ডহারবার কেন্দ্রের দু’বারের সাংসদ তিনি। তবে, তাঁর অন্যতম পরিচয়, তিনি পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ভ্রাতুষ্পুত্র।\n১৯৮৭ সালের ৭ নভেম্বর অভিষেক বন্দ্যোপাধ্যায়ের (Abhishek Banerjee) জন্ম। বাবা অমিত বন্দ্যোপাধ্যায়, মা লতা বন্দ্যোপাধ্যায়। অভিষেকের রাজনৈতিক পাঠ মূলত মমতা বন্দ্যোপাধ্যায়ের থেকেই পাওয়া। বর্তমানে পশ্চিমবঙ্গ রাজনীতির অন্যতম মুখ অভিষেক। সাংসদ হওয়ার পর একাধিক সংসদীয় কমিটির সদস্যও হয়েছেন তিনি। আর তৃতীয় বারের জন্য বাংলায় তৃণমূল ক্ষমতা দখল করতেই জাতীয় ক্ষেত্রেও ছাপ ফেলতে শুরু করেছে তৃণমূল।\nবিধানসভা নির্বাচন পর্বে মমতা বন্দ্যোপাধ্যায়ের পর তৃণমূলের সবচেয়ে প্রভাবশালী মুখ বলতে ছিলেন অভিষেকই। তাঁর বাগ্মীতা আলাদা করে নজর কেড়েছিল রাজনৈতিক বিশেষজ্ঞদের। নরেন্দ্র মোদি, অমিত শাহদের মতো বিজেপির শীর্ষস্থানীয় নেতাদের সঙ্গে অভিষেকের বাকযুদ্ধ ছিল বাংলার বিধানসভা নির্বাচনের অন্যতম উল্লেখযোগ্য মুখ।\nবাংলার নির্বাচন জিতে আপাতত ভিন রাজ্যে তৃণমূলের সংগঠন গড়ে তোলার কাজে নেতৃত্ব দিচ্ছেন অভিষেক বন্দ্যোপাধ্যায় (Abhishek Banerjee) । গোয়া, ত্রিপুরার মতো রাজ্যে দলের সংগঠন বিস্তারে উদ্যোগী হয়েছেন তিনি। রাজনীতি ছাড়াও মানবাধিকার কর্মী হিসেবেও কাজ করেছেন অভিষেক। এমপি বিড়লা ফাউন্ডেশন হায়ার সেকেন্ডারি স্কুলে পড়াশোনা অভিষেকের। এরপর দিল্লির ইন্ডিয়ান ইনস্টিটিউট অফ প্ল্যানিং অ্যান্ড ম্যানেজমেন্ট থেকে বিবিএ পাশ, এরপর ওই প্রতিষ্ঠান থেকেই এমবিএ করেন তিনি। মানবাধিকার রক্ষা এবং সমাজে শান্তি প্রতিষ্ঠায় তিনি বরাবরের আগ্রহী। এছাড়াও, সাধারণ মানুষের মনে নৈতিক ও আধ্যাত্মিক মূল্যবোধ গড়ে তোলা তাঁর লক্ষ্য। পাশাপাশি, সাম্প্রদায়িক সম্প্রীতির জন্য আজীবন সংগ্রামে বিশ্বাসী অভিষেক বন্দ্যোপাধ্যায়।\nতাঁর স্ত্রী রুজিরা বন্দ্যোপাধ্যায়ের জন্ম অবশ্য থাইল্যান্ডে। তিনি সেই দেশেরই নাগরিক। তবে রুজিরার ভারতীয় বংশোদ্ভূত পিআইও কার্ড’ও আছে। অভিষেক, রুজিরার দুই সন্তান রয়েছে। অভিষেক বন্দ্যোপাধ্যায়ের পর তৃণমূল যুব কংগ্রেসের সভানেত্রীর দায়িত্ব পেয়েছেন সায়নী ঘোষ। আগামীদিনে ভারতের প্রতিটি রাজ্যে তৃণমূলের সংগঠন গড়ে তোলাই অভিষেক বন্দ্যোপাধ্যায়ের লক্ষ্য।\nরাজনীতি পর্বে বিতর্ক এলেও তা নিয়ে বিশেষ গুরুত্ব দেননি অভিষেক। তাঁকে এবং তাঁর স্ত্রীকে তলব করেছিল ইডি। তৃণমূলের অন্দরে বর্তমানে অভিষেক বন্দ্যোপাধ্যায়কে অনেকেই নম্বর টু বলে আখ্যা দেন।\nগোয়ায় নতুন ভোর আনবে তৃণমূল, দাবি অভিষেক বন্দ্যোপাধ্যায়ের\n'এই' নেতাকে ফেরানো যাবে না! অভিষেককে একযোগে চিঠি তৃণমূল বিধায়কদের!\nবিজেপি থেকে ফেরানো যাবে না এই নেতাকে, অভিষেককে একযোগে চিঠি তৃণমূল বিধায়কদের\nএকদিনে ৫০ হাজার করোনা পরীক্ষা, নজির ডায়মন্ড হারবারে! নয়া লক্ষ্য ঘোষণা অভিষেকের\nকরোনা পরিস্থিতি খতিয়ে দেখতে কাল ডায়মন্ড হারবারে অভিষেক, কী কর্মসূচি তাঁর? জানুন\nস্বামীজি-স্মরণে অভিনব উদ্যোগ, অভিষেকের ডায়মন্ড হারবার 'মডেলের' প্রশংসা সর্বস্তরে\nতাঁর মতকে সমর্থন, চিকিৎসক কুণাল সরকারকে ধন্যবাদ জানালেন অভিষেক\nকোভিড পরিস্থিতিতে সিদ্ধান্ত বদল! গোয়া নিয়ে নতুন পরিকল্পনায় অভিষেক বন্দ্যোপাধ্যায়\nফের ৩ দিনের গোয়া সফরে অভিষেক বন্দ্যোপাধ্যায়, বড় ঘোষণা সৈকত-নগরীতে?\nভোটের বাকি এক বছর, অভিষেকের পর মোদির সভা, ত্রিপুরায় জোরদার রাজনৈতিক লড়াই\nআপ্যায়নে পঞ্চব্যঞ্জন, ত্রিপুরায় দলীয় কর্মীর বাড়িতে ডাল খেয়েই তৃপ্ত অভিষেক\nত্রিপুরায় ফের বাতিল কর্মসূচি! 'এক ছটাক জমি ছাড়ব না', হুঁশিয়ারি অভিষেকের


বুস্টার ডোজ কি ও তার প্রয়োজনীয়তা। - Daily Sylhet News বুস্টার ডোজ কি ও তার প্রয়োজনীয়তা। - Daily Sylhet News\nSatyajit Das\t/ ২৬৬\tবার এই সংবাদটি পড়া হয়েছে\nসিলেট হেল্থ ডেস্ক:\nকরোনা থেকে লড়াইয়ের জন্য বর্তমানে একটি অস্ত্রই রয়েছে প্রত্যেকের হাতে। তা হল টিকাকরণ। সরকার ও বিশেষজ্ঞদের তরফে সাধারণ মানুষের কাছে বার বার আর্জি জানানো হচ্ছে যত দ্রুত সম্ভব করোনা টিকা নেওয়ার জন্য। করোনা ভ্যকসিন নেওয়ার ক্ষেত্রে প্রথমের দিকে অনীহা তৈরি হয়েছিল এক শ্রেণির মানুষের মধ্যে;অনেকেই করোনা টিকা নিতে অস্বীকার করেছিলেন। বর্তমানে সেই পরিস্থিতি অনেকটাই কেটেছে। গণহারে টিকাকরণ চলছে সারা দেশে। কারণ বর্তমানে করোনা সংক্রমণ কমানোর জন্য টিকাকরণই একমাত্র উপায়।এদিকে প্রায় দেড় বছর অতিক্রম হয়ে গেলেও করোনা সংক্রমণ এখনও চলছে।\nখুব কম কথায়,বুস্টার ডোজ দেওয়া হয়,প্রাথমিক ডোজকে আরও শক্তিশালী করা। পূর্বে দেয়া কোন প্রথমিক টিকার কার্যকারিতা উজ্জীবিত করতে যে বাড়তি ডোজ দেয়া হয় তাকেই ঐ টিকার বুস্টার ডোজ বলে।\nবুস্টার ডোজের প্রয়োজনীয়তাঃ-\nবুস্টার ডোজ এর টিকা গ্রহণ খুবই দরকার। কারণ হলো প্রথম ডোজ টিকায় কিছু সুরক্ষা হয় ঠিকই, কিন্তু বুস্টার ডোজ গ্রহণ না করলে সেই সুরক্ষাব্যবস্থা ধীরে ধীরে দুর্বল হয়ে পড়ে। গত ১৫ জানুয়ারি ২০২১ বিবিসি ফিউচারে (অনলাইন) জারিয়া গরভেট বিষয়টি বেশ সুন্দরভাবে বিশ্লেষণ করেছেন।\nপ্রথম টিকা নেওয়ার পর দেহের রোগ প্রতিরোধব্যবস্থা রক্তের দুটি গুরুত্বপূর্ণ শ্বেতকণিকাকে সক্রিয় করে। প্রথমত প্লাজমা বি-সেল। এরা প্রধানত অ্যান্টিবডি তৈরির প্রতি মনোযোগ দেয়। কিন্তু এই সেলগুলোর স্থায়ীত্বকাল কম। তাই প্রথম ডোজ টিকা নেওয়ার কয়েক সপ্তাহ পর রক্তে প্রচুর অ্যান্টিবডি থাকলেও দ্বিতীয় ডোজ দেওয়া না হলে এদের সংখ্যা কমে যায়। আরেকটি হলো টি-সেল। নির্দিষ্ট প্যাথোজেন চিহ্নিত করে এদের অকার্যকর করে দেওয়ার দায়িত্ব পালন করে এরা। এদের মধ্যে কিছু থাকে ‘মেমোরি টি-সেল’। এরা দেহে কয়েক দশক টিকে থাকে। নির্দিষ্ট ভাইরাস পেলে আক্রমণ করে। তার মানে টিকা নেওয়ার পর অথবা যাঁদের একবার করোনা হয়ে গেছে,তাঁদের রোগ প্রতিরোধব্যবস্থা দীর্ঘস্থায়ী হতে পারে।\nবুস্টার ডোজ কে বা কারা নিতে পারবেন?\nবাংলাদেশ বিশেষজ্ঞ চিকিৎসকেরা বলছেন, দুই ডোজ টিকা গ্রহণের পর ছয় মাস বা এক বছর পার হয়েছে,এমন ব্যক্তিরা বুস্টার নিতে পারবেন। তবে কিছু মানুষকে অগ্রাধিকার দেওয়া হবে,যেমন প্রথমে ষাটোর্ধ্ব আর জটিল শারীরিক রোগ (ডায়াবেটিস, উচ্চ রক্তচাপ,কিডনি রোগ,হৃদরোগ, ক্যানসার,শ্বাসতন্ত্রের রোগ ইত্যাদি) আছে এমন ঝুঁকিপূর্ণ জনগোষ্ঠী এবং সব সম্মুখসারির মানুষ (চিকিৎসক,নার্স,স্বাস্থ্যকর্মী, মেডিকেল টেকনোলজিস্ট,আইনশৃঙ্খলা রক্ষাকারী বাহিনী,প্রশাসন,জনপ্রতিনিধি ও সাংবাদিক)। এরপর টিকার প্রাপ্যতা অনুযায়ী পর্যায়ক্রমে অন্যরাও পাবেন। যেকোনো ধরনের করোনার টিকা গ্রহণকারীই বুস্টার ডোজ নিতে পারবেন। বুস্টারে একই ধরনের বা অন্য যেকোনো ধরনের টিকা গ্রহণ করা যাবে। তবে অনেক বিজ্ঞানী ভিন্ন ধরনেরটাই গ্রহণ করতে পরামর্শ দিচ্ছেন। একে ‘মিক্স অ্যান্ড ম্যাচ’ বলা হয়। এতে নিউট্রালাইজিং অ্যান্টিবডি বেশি তৈরি হয় বলে ধারণা করা হয়। প্রথম বা দ্বিতীয় ডোজে যে ধরনের পার্শ্বপ্রতিক্রিয়া হতে পারে,যেমন অবসাদ,ক্লান্তি, মৃদু জ্বর,শরীর বা মাংসপেশি ব্যথা,মাথাব্যথা—সেগুলো বুস্টার ডোজেও হতে পারে। জটিল কোনো প্রতিক্রিয়ার রেকর্ড এখনো পাওয়া যায়নি। তবে যাঁদের প্রথম ডোজগুলোতে জটিল অ্যালার্জি বা হাইপারসেনসিটিভিটি হয়েছে,তাঁরা বুস্টার নেওয়ার আগে চিকিৎসকের পরামর্শ নেবেন।\nকরোনার টিকা আসার পর থেকে বিশ্বজুড়ে করোনায় জটিলতা ও মৃত্যুহার যে কমেছে,এ বিষয়ে তো কোনো সন্দেহ নেই। বুস্টার নেওয়ার পর করোনা আর হবে না,তা নিশ্চিত করে বলা যায় না। তবে জটিলতা ও মৃত্যুহার কমবে। স্বাস্থ্যব্যবস্থার ওপর চাপ কমবে। বিধিনিষেধ করে অর্থনৈতিক ক্ষতির ঝুঁকিতে পড়তে হবে না। তবে মনে রাখা দরকার,করোনার বিরুদ্ধে সবচেয়ে বড় অস্ত্র কিন্তু স্বাস্থ্যবিধি পালন। মাস্ক পরা, হাত ধোয়া ও ভিড় এড়িয়ে চলা করোনা প্রতিরোধের সবচেয়ে কার্যকর উপায়,তা যেন আমরা ভুলে না যাই। বিশ্বজুড়ে অমিক্রন দ্রুত ছড়িয়ে পড়ছে, আমরাও তাই ঝুঁকির বাইরে নই। এখনই সচেতন হতে হবে। যেভাবে আমরা মাস্ক ছাড়া ঘুরছি,প্রচুর জনসমাগম আর উৎসব অনুষ্ঠান করছি,ভ্রমণ করছি, তাতে কিছুটা নিয়ন্ত্রণ আনতে হবে। সীমান্ত ও বন্দরগুলোকে সতর্ক অবস্থায় থাকতে হবে। বিদেশ থেকে আসা মানুষের ওপর নজরদারি বাড়াতে হবে। করোনার উপসর্গ অনেক সময় ফ্লুর মতো মৃদু হচ্ছে তাই যেকোনো ধরনের জ্বর হলেই আইসোলেশনে থাকতে হবে। অসুস্থ ব্যক্তি যেন জনসমাগম, উৎসব অনুষ্ঠানে বা ভ্রমণে না যান, সে বিষয়ে সতর্ক থাকবেন। সঠিক সিদ্ধান্ত নিতে বিলম্ব হওয়ার কারণে যেন পরিতাপ না করতে হয়।\nজনসন অ্যান্ড জনসন উদ্ভাবিত করোনাভাইরাসের টিকার বুস্টার ডোজ এ ভাইরাসের নতুন ধরন অমিক্রনের বিরুদ্ধে কার্যকর। দক্ষিণ আফ্রিকায় চালানো একটি গবেষণার উল্লেখ করে এ তথ্য জানানো হয়েছে। গত ৩০ ডিসেম্বর দক্ষিণ আফ্রিকার সরকার এ সংক্রান্ত একটি গবেষণা প্রকাশ করেছে।\nগত ১৫ নভেম্বর থেকে ২০ ডিসেম্বর পর্যন্ত এই গবেষণা চালানো হয়েছে। প্রকাশিত গবেষণায় উল্লেখ করা হয়েছে,এক ডোজের টিকা জনসনের বুস্টার ডোজ অমিক্রনের বিরুদ্ধে ৮৫ শতাংশ কার্যকর। খবর বার্তা সংস্থা এএফপির। এজন্য দক্ষিণ আফ্রিকার মেডিকেল রিসার্চ কাউন্সিল জনসনের টিকা নেওয়া ৬৯ হাজার স্বাস্থ্যকর্মীর স্বাস্থ্য পরীক্ষা করেছেন। এই টিকার বুস্টার ডোজও দেওয়া হয়েছে ওই স্বাস্থ্য কর্মীদের। এরপর তাদের সঙ্গে যারা টিকা নেননি এমন ব্যক্তিদের তুলনা করা হয়েছে। যদিও এর আগে জনসনের টিকা নিয়ে বেশকিছু ঝুঁকির কথা জানিয়েছিলে বিশেষজ্ঞরা। এই টিকা নেওয়ার পর জটিলতা দেখা দেওয়ায় যুক্তরাষ্ট্রে এটি প্রদান বন্ধ করা হয়। পরে ইউরোপের দেশগুলোও একই ধরনের পদক্ষেপ নেয়।\nকোন ধরনের টিকা বুস্টার ডোজ হিসেবে দেয়া হচ্ছেঃ-\nকরোনা ভাইরাস প্রতিরোধে টিকার তৃতীয় বা বুস্টার ডোজ হিসেবে বাংলাদেশে দেওয়া হচ্ছে ফাইজার-বায়োনটেক,মডার্না এবং অক্সফোর্ড-অ্যাস্ট্রাজেনেকার টিকা৷ যারা বুস্টার ডোজ নেওয়ার যোগ্য, তারা আগের দুই ডোজে যে টিকাই নিয়ে থাকুন না কেন,তৃতীয় ডোজে তাদের দেওয়া হবে ওই তিন টিকার মধ্যে যে কোনো একটি৷ এক্ষেত্রে টিকাগ্রহীতার বেছে নেওয়ার সুযোগ নেই৷ যে আগে যে হাসপাতাল থেকে দুই ডোজ টিকা নিয়েছেন,সেই হাসপাতাল থেকে তার কাছে বুস্টার ডোজের তারিখ জানিয়ে এসএমএস পাঠানো হবে৷ সেই কেন্দ্রে যে টিকা থাকবে,সেটাই তাকে নিতে হবে৷ বাংলাদেশ স্বাস্থ্য অধিদপ্তরের অতিরিক্ত মহাপরিচালক এবং ন্যাশনাল ভ্যাকসিন ডেপ্লয়মেন্ট কমিটির সভাপতি অধ্যাপক ডা. মীরজাদী সেব্রিনা ফ্লোরা গত ২৯/১২/২০২১ তারিখে গণমাধ্যমকে এ তথ্য জানিয়েছিলেন। গত ২৮ ডিসেম্বর ২০২১ইং রোজ মঙ্গলবার থেকে ঢাকাসহ দেশের কয়েকটি জেলায় বুস্টার ডোজ দেওয়া শুরু হয় এবং বুধবার ২৯ ডিসেম্বর আরও কয়েকটি জেলায় বুস্টার ডোজ দেওয়া শুরু হয়ে,পর্যায়ক্রমে দেশের সবগুলো জেলাতেই বুস্টার ডোজ দেওয়া হচ্ছে ৷\nযাদের বয়স ৬০ বছরের বেশি এবং যারা কোভিডের বিরুদ্ধে লড়াইয়ে সামনের সারিতে আছেন,তাদের করোনাভাইরাসের টিকার বুস্টার ডোজ দেওয়া হবে৷ টিকার দ্বিতীয় ডোজ নেওয়ার ছয় মাস পরে তারা বুস্টার ডোজ বা তৃতীয় ডোজ নিতে পারবেন৷ বুস্টার ডোজ হিসেবে ফাইজার, মডার্না অথবা অ্যাস্ট্রাজেনেকা দেওয়ার সুপারিশ করেছে ন্যাশনাল ইমিউনাইজেশন টেকনিক্যাল কমিটি-নাইট্যাগ৷\nনাইট্যাগের সুপারিশ অনুযায়ী,প্রথম ও দ্বিতীয় ডোজ যে টিকাই দেওয়া হোক না কেন,তৃতীয় ডোজ হিসেবে ফাইজার,মডার্না অথবা অ্যাস্ট্রাজেনেকার টিকা দেবে স্বাস্থ্য অধিদপ্তর৷ কিন্তু বুস্টার ডোজ হিসেবে তিনটি টিকা নির্ধারণ করা হলেও টিকাগ্রহীতার পছন্দ অনুযায়ী টিকা নেওয়ার সুযোগ নেই বলে জানিয়েছিলেন,স্বাস্থ্য অধিদপ্তরের অতিরিক্ত মহাপরিচালক এবং ন্যাশনাল ভ্যাকসিন ডেপ্লয়মেন্ট কমিটির সভাপতি অধ্যাপক ডা. মীরজাদী সেব্রিনা ফ্লোরা। ‘‘টিকা দেওয়া হবে কেন্দ্রে টিকা থাকা সাপেক্ষে৷ মূলত আমরা ফাইজার দিচ্ছি৷ কিন্তু ফাইজারের টিকা (সংরক্ষণে) কিছু রিকয়ারমেন্টস থাকে,এজন্য অনেক জায়গায় ফাইজার নেওয়া যাচ্ছে না৷ সেসব জায়গায় আমরা অ্যাস্ট্রাজেনেকা বা মডার্না দেব৷ বেছে নেওয়ার সুযোগ দেওয়া যাচ্ছে না৷”\nবুস্টার ডোজ এর পার্শ্বপ্রতিক্রিয়াঃ-\nকরোনা ভ্যাকসিন নেওয়ার পরেও বেশ কিছু পার্শ্বপ্রতিক্রিয়া লক্ষ্য করা যায়। অনেকেই সেই নিয়ে চিন্তিত হয়ে পড়েন। বিশেষজ্ঞদের বক্তব্য,টিকা নেওয়ার পর কোনও ব্যক্তির শরীরে পার্শ্বপ্রতিক্রিয়া দেখা দিলে সে নিয়ে চিন্তা করার কোনও কারণ নেই। তাঁদের যুক্তি,যে কোনও ভ্যাকসিন শরীরে প্রবেশ করার পরে সেটি নিজের কাজকর্ম শুরু করে। তার জন্যই শরীরে বিভিন্ন পার্শ্বপ্রতিক্রিয়া তৈরি হয়। তবে সেই পার্শ্বপ্রতিক্রিয়া হয় খুবই সামান্য। যে কোনও টিকা গ্রহণের পর শরীরে যে পার্শ্বপ্রতিক্রিয়া দেখা যায় সেগুলি হল জ্বর, ক্লান্তি, মাথা ব্যথা,ইত্যাদি।\nবিশ্ব স্বাস্থ্য সংস্থা(WHO) এর বিশেষজ্ঞরা জানিয়েছেন, যতটা সম্ভব করোনাভাইরাসকে মানব শরীরে প্রবেশ করা থেকে রক্ষা করতে হবে। তার জন্য মাস্ক পরতে হবে এবং বার বার হাত ধোয়ার পরামর্শ দিয়েছেন তাঁরা। পাশাপাশি তাঁদের বক্তব্য,যতটা সম্ভব ভিড় এড়িয়ে চলতে হবে। বিশ্বব্যাপী অতিমারী পরিস্থিতি যে ভাবে প্রভাব বিস্তার করেছে তা থেকে মুক্তি পাওয়ার জন্য প্রতিটি মানুষকে সচেতন হওয়ার বার্তা দেওয়া হয়েছে। পাশাপাশি ধূমপান বর্জনের পরামর্শ দেওয়া হয়েছে। ধূমপায়ীদের শরীরে কোভিড আক্রমণ হলে তাঁদের ঝুঁকি অনেক বেড়ে যায় বলে জানিয়েছেন তাঁরা।\nএদিকে বিশ্ব স্বাস্থ্য সংস্থার (ডব্লিউএইচও) প্রধান বিজ্ঞানী সৌম্য স্বামীনাথন বলেছেন, করোনাভাইরাসের নতুন ধরন ‘ওমিক্রন’ অত্যন্ত সংক্রমণযোগ্য। তবে এটি নিয়ে মানুষকে আতঙ্কিত না হওয়ার কথা জানিয়েছেন তিনি। সম্প্রতি দ্য ল্যানসেট জার্নালে প্রকাশিত একটি গবেষণায় বলা হয়েছে, করোনার ছয়টি ভ্যাকসিনের বুস্টার ডোজ নিরাপদ,শক্তিশালী এবং রোগ প্রতিরোধ ক্ষমতা বাড়ায়। যে ছয়টি ভ্যাকসিনের বুস্টার ডোজ শক্তিশালী ইমিউন প্রতিক্রিয়া দেখিয়েছে তার মধ্যে রয়েছে অ্যাস্ট্রাজেনেকা, ফাইজার-বায়োটেক, নোভাক্স, জ্যানসেন, মর্ডানা, ভালনেভা এবং কিউরেভ্যাক।\nল্যানসেট সমীক্ষা অনুসারে,অ্যাস্ট্রাজেনেকা এবং ফাইজারের দুটি ভ্যাকসিন ডোজ ছয় মাস পরে হাসপাতালে ভর্তি এবং মৃত্যুর বিরুদ্ধে ৭৯ শতাংশ এবং ৯০ শতাংশ সুরক্ষা দেবে। সর্বশেষ গবেষণায় দেখা গেছে, এই বুস্টার ডোজ নিরাপত্তা,রোগ প্রতিরোধ ক্ষমতা বাড়িয়ে তুলছে এবং পার্শ্বপ্রতিক্রিয়া নেই বললেই চলে।\nইউনিভার্সিটি হসপিটাল সাউদাম্পটন এনএইচএস ফাউন্ডেশন ট্রাস্ট, ইউকে-এর ট্রায়াল লিড প্রফেসর সোল ফাউস্ট বলেছেন,গবেষণা অনুসারে বুস্টার ডোজ সুবিধাভোগীরা ‘ইঞ্জেকশন যেখানে দেওয়া হয়েছে সেখানকার পেশীতে ব্যথা,ক্লান্তি এর মতো পার্শ্বপ্রতিক্রিয়ার সম্মুখীন হতে পারেন।’ তবে বুস্টার দেওয়ার আরও তিন মাস এবং এক বছর পর কেমন কাজ করছে তা নিয়ে আরও গবেষণা প্রয়োজন।\nবুস্টার ডোজ শরীরে আদৌ দীর্ঘমেয়াদী সুরক্ষা এবং ইমিউন তৈরি হচ্ছে কি না তা দেখা হবে। অ্যাস্ট্রাজেনেকা এবং ফাইজার-বায়োটেক,-এর প্রাথমিক দুই-ডোজ কোর্সের ১০ থেকে ১২ সপ্তাহ পরে দেওয়া হয়েছিল এই বুস্টার ডোজ।\nকারা বুস্টার ডোজ এর টিকা পাবেনঃ-\nযারা একাধিক রোগে ভুগছেন (কোমর্বিডিটি) এমন ব্যক্তিদের করোনা টিকার বুস্টার ডোজ দেওয়ার চিন্তা করা হচ্ছে বলে জানিয়েছেন বাংলাদেশ স্বাস্থ্য অধিদপ্তরের মহাপরিচালক অধ্যাপক ডা. এ বি এম খুরশীদ আলম। এক্ষেত্রে তাদের বয়স কোন বাধা হবে না। গত সোমবার (৩ জানুয়ারি) স্বাস্থ্য অধিদপ্তরে বাংলাদেশ হেলথ রিপোর্টার্স ফোরাম সদস্যদের সঙ্গে আলোচনায় তিনি বলেন,’যাদের কোমর্বিডিটি আছে, যারা স্বাস্থ্যগত ঝুঁকিতে আছেন- তারাও বুস্টার নিতে পারবেন। সেক্ষেত্রে বয়স কোনো বাধা হবে না। যে কোমর্বিডিটিগুলো বেশি ঝুঁকিপূর্ণ এবং যাদের রোগ প্রতিরোধ ব্যবস্থা দুর্বল আমরা তাদেরকে প্রাধান্য দিতে চাচ্ছি।’\nদেশে গত ২৮ ডিসেম্বর বুস্টার ডোজ দেওয়া শুরু হয়েছে। বর্তমানে ৬০ বছরের বেশি বয়সী এবং করোনাভাইরাস সংক্রমণ মোকাবেলায় সম্মুখসারির ব্যক্তিরা বুস্টার ডোজ পাচ্ছেন। এটি পাওয়ার জন্য করোনা টিকার দ্বিতীয় ডোজ নেওয়ার ছয় মাস পার হতে হবে।এর আগে ২৭ ডিসেম্বর এবিএম খুরশীদ আলম বলেন,’যাদের করোনাভাইরাস আক্রান্ত হলে মৃত্যুঝুঁকি বেশি। তাদের বুস্টার ডোজ নেওয়া উচিত। এক্ষেত্রে টিকা কার্ড নিয়ে টিকাকেন্দ্রে যেতে হবে। তাকে বলতে হবে যে তার শারীরিক অসুস্থততা রয়েছে। কারো হয়তো ক্যান্সার আছে,কিন্তু বয়স ৪০। সে বাদ যাবে কেন? আমরা তাকেও টিকা দেওয়ার ব্যবস্থা করব।’\nটিকার জন্য নিবন্ধন করার সময়ে যে সব তথ্য নেওয়া হয়েছে। সেটা দেখেই স্বাস্থ্য অধিদপ্তর নিশ্চিত হবে যে কোনো ব্যক্তির কোমর্বিডিটি আছে কি না এবং কাকে বুস্টার ডোজ টিকা দেয়া লাগবে।


কীভাবে PM ফাইল কে পিডিএফে কনভার্ট করবেন? - PDF24\nকীভাবে PM ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে PM ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .pm ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nPMকে পিডিএফে কনভার্ট করতে আপনার কি প্রয়োজন এবং কীভাবে আপনি PM ফাইলকে পিডিএফে কনভার্ট করবেন।\nPMএই ধরণের ফাইল বা .pm ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি PM ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .pm ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .pm ফাইলটি ওপেন করুন।\nPM ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা PM ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই PM ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার PM ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nPM ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .pm\nOnline PDF Converter Free PDF Converter Software Convert documents to PDF Extract images from PDF PDF Editor Shrink PDFs PDF Document পিডিএফ ফাইল Print PDF files Join PDF files


ডাকা হতে পারে বিশেষ সংসদীয় অধিবেশন, প্রতিবাদী কৃষকদের চাপে মাথা নত কেন্দ্রের?, Govt may summon special Parliament session to amend parts of new Farm Laws demanded by protesting farmers - Bengali Oneindia\n3 min ago একশো রানের গণ্ডি ছুঁল ভারত, পূজারা-গিলের ব্যাটে ব্রিসবেন টেস্ট জয়ের স্বপ্ন দেখা শুরু\n8 min ago দুই বড় মামলায় অভিযুক্ত! তৃণমূল নেতা ছত্রধর মাহাতকে হেফাজতে নিতে আদালতে এনআইএ\n53 min ago মোদী রাজ্যে ভয়াবহ দুর্ঘটনা! একের পর এক শ্রমিককে পিষে দিল ট্রাক\n| Published: December52020, 17:50 [IST]\nবৃহস্পতিবার যখন কেন্দ্র-কৃষক প্রতিনিধিরা বৈঠকে বসেছিলেন, তারপরই ইঙ্গিত মিলেছিল যে কেন্দ্রের তরফে কৃষি আইন সংক্রান্ত কিছু সংশোধনী আনা হতে পারে। আর এদিন ফের আরও এক দফা বৈঠক চলাকালীন সেই ইঙ্গিত আরও সুস্পষ্ট হল। সূত্রের খবর, কেন্দ্র বিশেষ সংসদীয় অধিবেশন ডেকে বিতর্কের কেন্দ্রবিন্দুতে থাকা কৃষি আইনগুলিতে সংশোধনী আনতে পারে।\nমিলেছে কি সমাধান সূত্র?\nএর আগে সাত ঘণ্টার ম্যারাথন বৈঠক করেও মেলেনি সমাধান সূত্র। যদিও কৃষি আইনের পক্ষেই সওয়াল করে গিয়েছে সরকার। তবে তাপের মুখে এবার সুর নরম করতে পারে কেন্দ্র। এর আগে কৃষকনেতারা সরকারকে সংসদে একটি বিশেষ অধিবেশনের পরামর্শ দিয়েছিলেন। জানা গিয়েছে সেই মতো এবার বিশেষ অধিবেশন ডাকা হতে পারে।\nকৃষি আইন বাতিলের দাবিতে অনড়\nবৃহস্পতিবারের পর শনিবারও বৈঠকে কেন্দ্রের তরফে কৃষি আইন সংক্রান্ত কিছু সংশোধনীর ইঙ্গিত দেওয়া হয়। নতুন কৃষি আইন নিয়ে কৃষকরা তাঁদের ৩৯টি আপত্তির কথা জানিয়েছেন সরকার পক্ষকে। অন্যদিকে, কৃষকনেতারা সরকারকে সংসদে একটি বিশেষ অধিবেশনের পরামর্শ দিয়েছিলেন এবং তিনটি কৃষি আইন বাতিলের দাবিতে অনড় থাকেন।\nবৈঠকে বসেন কেন্দ্রীয় মন্ত্রীরা\nএদিকে কৃষক প্রতিনিধিদের সঙ্গে বৈঠকের আগে প্রধানমন্ত্রী নরেন্দ্র মোদীর বাসভবনে বৈঠকে কৃষিমন্ত্রী নরেন্দ্র সিং তোমর, স্বরাষ্ট্রমন্ত্রী অমিত শাহ এবং প্রতিরক্ষামন্ত্রী রাজনাথ সিং। একটি সংবাদ মাধ্যম সূত্রের খবর, বিতর্কিত কৃষি আইন সংশোধন করতে পারে কেন্দ্র। সূত্রের খবর, তার আগে প্রধানমন্ত্রীকে গোটা পরিস্থিতি জানাতে বৈঠকে বসেন কেন্দ্রীয় মন্ত্রীরা।\nদিল্লি যাওয়ার পথে যান চলাচল ব্যাহত\nআজ দুপুর দু'টোয় দিল্লির বিজ্ঞান ভবনে কৃষিমন্ত্রী নরেন্দ্র সিং তোমার ও পীষূষ গোয়েলের সঙ্গে ফের এক দফায় বৈঠকে বসেন কৃষক প্রতিনিধিদল। কৃষি আইনের বিরুদ্ধে বিক্ষোভরত কয়েক হাজার কৃষক ৯ নম্বর জাতীয় সড়কে শিবির করেছেন। এবং ইউপি গেটের কাছে কৃষকরা অবরোধে করে আছেন জাতীয় সড়কে। যার জেরে গাজিয়াবাদ থেকে দিল্লি যাওয়ার পথে যান চলাচল ব্যাহত হচ্ছে।\nfarmer central government delhi কৃষক দিল্লি কেন্দ্রীয় সরকার\nGovt may summon special Parliament session to amend parts of new Farm Laws demanded by protesting farmers\nStory first published: Saturday, December 5, 2020, 17:50 [IST]


সুস্বাস্থ্য ও সুস্থ মনের জন্য পুষ্টিকর ও সুষম খাদ্যের প্রয়োজন –কৃষি মন্ত্রী - Agrinews24\nHome / খাদ্য-পুষ্টি-স্বাস্থ্য / সুস্বাস্থ্য ও সুস্থ মনের জন্য পুষ্টিকর ও সুষম খাদ্যের প্রয়োজন –কৃষি মন্ত্রী\nনিজস্ব প্রতিবেদক: খাদ্য, স্বাস্থ্য ও পুষ্টি এই তিনটি শব্দ একটি আরেকটির সঙ্গে অঙ্গাঅঙ্গীভাবে জড়িত। সুস্বাস্থ্য ও সুস্থ মনের জন্য প্রতিদিন পুষ্টিকর ও সুষম খাদ্যের প্রয়োজন।\nরোববার (৮ ডিসেম্বর) কৃষি মন্ত্রী ড. মোঃ আব্দুর রাজ্জাক রাজধানীর কৃষিবিদ ইনস্টিটিউশন – G Celebration 35th SAARC Charter Day উপলক্ষে আয়োজিত অনুষ্ঠানে এসব কথা বলেন। অনুষ্ঠানের আয়োজন করে সার্ক কৃষি কেন্দ্র।\nকৃষি মন্ত্রী বলেন, বাংলাদেশ খাদ্যে স্বয়ংসম্পূণর্তা অজর্ন করেছে। কিন্তু পুষ্টি নিরাপত্তা ও নিরাপদ খাদ্য নিশ্চিতকরণে আমরা এখনো অনেক পিছিয়ে। পুষ্টিকর খাবারের জোগোনের মাধ্যমে আমরা এটি অজর্ন করতে পারি। এ জন্য খাদ্যশস্য ও প্রাণিজ আমিষ উৎপাদনে আমাদের আরো মনোযোগী হতে হবে। তবেই আমরা স্বাস্থ্যবান জাতি হিসেবে বিশ্বে মাথা তুলে দাঁড়াতে পারবো।\nতিনি বলেন, সার্কভুক্ত দেশগুলো কৃষিতে ভালো করছে। বাংলাদেশ জলবায়ু পরিবর্তনজনিত ঝুঁকিপূর্ণ দেশ। তবুও জলবায়ু পরিবর্তনের উপযোগি ফসলের জাত উদ্ভাবনের মাধ্যমে খাদ্য উৎপাদন বৃদ্ধি করে যাচ্ছে। কৃষির বিভিন্ন খাত ও উপখাতে আমাদের অর্জন ভালো। বাংলাদেশ নিরাপদ ও পুষ্টিকর খাদ্য নিশ্চিত করে আধুনিক ও বাণিজ্যিক কৃষিতে রুপান্তরিত হচ্ছে। কৃষক দরদি মাননীয় প্রধানমন্ত্রী শেখ হাসিনা কৃষির উৎপাদন খরচ কমানোর উদ্দেশে পূণরায় সারের মুল্য হ্রাস করেছেন, দিচ্ছেন নানা রকমের কৃষি প্রণোদনা। কৃষিজাত পণ্য প্রক্রিয়াজাতকরে রপ্তানির উদ্যোগ গ্রহণ করছে সরকার। কৃষি আধুনিকায়নে সহযোগিতা প্রয়োজন, কৃষি শিল্প প্রতিষ্ঠান স্থাপনের অনুকূল পরিবেশ রয়েছে দেশে।\nতিনি আরো বলেন, সামগ্রিক উন্নয়নের জন্য আঞ্চলিক সহযোগিতা, পারস্পরিক ও বহুপক্ষীয় সহযোগিতার বিকল্প হতে পারে না। অর্থনৈতিক এবং সামাজিক উন্নয়নকে ত্বরান্বিত করার জন্য একটি কার্যকর পদক্ষেপ হলো আঞ্চলিক সহযোগি জোট গঠন করা। যথার্থ অর্থনৈতিক সহযোগিতার জন্য প্রয়োজন রাজনৈতিক সহযোগিতা ও সমঝোতা। এছাড়া জলবায়ু পরিবর্তনজনিত সমস্যা মোকাবেলায় আঞ্চলিক সহযোগিতা একান্ত প্রয়োজন।\nআমাদের কৃষির আরো উন্নয়ন ঘটাতে হবে। সার্কের আওতায় কৃষিতথ্য কেন্দ্র (Agricultural Information Centre) খাদ্য সুরক্ষণ ব্যবস্থাপনা ও দারিদ্র্য দূরীকরণের কমিশন গঠন একটি উল্লেখযোগ্য সাফল্য বলে উল্লেখ করেন মন্ত্রী।\nঅনুষ্ঠানে স্বাগত বক্তব্য রাখেন সার্ক কৃষি কেন্দ্রের পরিচালক ড. এস.এম বখতিয়ার । বিশেষ অতিথির বক্তব্য রাখেন কৃষি সচিব মো. নাসিরুজ্জামান ও পরারাষ্ট্র মন্ত্রণালয়ের মহাপরিচালক নাহিদা রহমান সুমন। কি নোট উপস্থাপন করেন ড. ত্রিলোচন মহাপাত্রা, মহাপরিচালক Indian Council of Agriculture Research (আইসিএআর) । সভাপতিত্ব করেন কৃষি গবেষণা কাউন্সিল এর নির্বাহী চেয়ারম্যান ড.কবীর ইকরামুল হক ।\nPrevious: ডিম, মুরগি ও বাচ্চার আজকের (রবিবার, ০৮ ডিসেম্বর) পাইকারি মূল্য\nNext: বরিশালে ডিএই’র মহাপরিচালকের সাথে কর্মকর্তাদের মতবিনিময়


উইন্ডোজ 10-এ ফাইল এক্সপ্লোরারে নির্দিষ্ট ড্রাইভগুলি কীভাবে আড়াল করবেন? - অ্যাপলস.কম - কিভাবে\nউইন্ডোজ 10-এ ফাইল এক্সপ্লোরারে নির্দিষ্ট ড্রাইভগুলি কীভাবে আড়াল করবেন?\nHow Hide Specific Drives File Explorer Windows 10\nক্রোম পুনরায় খুলুন বন্ধ ট্যাব চলে গেছে\nউইন্ডোজ অপারেটিং সিস্টেম একটি বৈশিষ্ট্য সরবরাহ করে যার মাধ্যমে ব্যবহারকারীরা তাদের সিস্টেমে ফাইল এবং ফোল্ডারগুলি গোপন করতে পারেন। বড় অঙ্কের ফাইলগুলি আড়াল করতে অনেক সময় লাগবে এবং এটি এখনও একটি সাধারণ প্রক্রিয়া যা প্রতিটি ব্যবহারকারীই জানেন। যদি ব্যবহারকারী কোনও ড্রাইভে প্রচুর সংখ্যক ফাইল আড়াল করতে চান তবে পুরো ড্রাইভটি সম্পূর্ণরূপে আড়াল করা ভাল। বেশিরভাগ ব্যবহারকারী সিস্টেমে লুকানো ড্রাইভ সম্পর্কে অজানা, তারা ড্রাইভ নয় বরং লুকানো ফাইল এবং ফোল্ডারগুলি পরীক্ষা করার চেষ্টা করবেন। এই নিবন্ধে, আমরা সমস্ত সম্ভাব্য পদ্ধতিগুলি দেখাব যার মাধ্যমে আপনি নিজের ফাইল এক্সপ্লোরারে ড্রাইভগুলি আড়াল করতে পারেন।\nকীভাবে ড্রাইভগুলি গোপন করবেন\nআমার কম্পিউটারে নির্দিষ্ট ড্রাইভ লুকানো\nএমন অনেকগুলি কারণ রয়েছে যে কোনও ব্যবহারকারী অন্য ব্যবহারকারীদের থেকে কোনও ড্রাইভ আড়াল করতে চাইবে। এটি ব্যক্তিগত ডেটা বা পিতামাতার নিয়ন্ত্রণের অংশের কারণে হতে পারে। বেশিরভাগ ব্যবহারকারী ফাইল এক্সপ্লোরার আইকনে ডাবল-ক্লিক বাদে অ্যাক্সেস ড্রাইভগুলি সম্পর্কে অজানা। বেশ কয়েকটি পদ্ধতি রয়েছে যার মাধ্যমে আপনি আপনার সিস্টেমে নির্দিষ্ট ড্রাইভগুলি লুকিয়ে রাখতে পারেন। এটি ড্রাইভের অ্যাক্সেসকে সীমাবদ্ধ করবে না, কেবল ফাইল এক্সপ্লোরার থেকে আইকনটি আড়াল করবে। ব্যবহারকারীরা ড্রাইভ অ্যাক্সেসের জন্য অন্য কোনও সম্ভাব্য পদ্ধতি ব্যবহার করে এখনও লুকানো ড্রাইভগুলি অ্যাক্সেস করতে পারবেন।\nপদ্ধতি 1: ডিস্ক পরিচালনার মাধ্যমে ড্রাইভে লুকানো\nডিস্ক ব্যবস্থাপনা একটি উইন্ডোজ ইউটিলিটি যা দিয়ে আপনি ডিস্ক ড্রাইভগুলি দেখতে এবং পরিচালনা করতে পারবেন। এটি নতুন ড্রাইভ সেট আপ করতে এবং বিদ্যমান ড্রাইভগুলি প্রসারিত বা সঙ্কুচিত করতে ব্যবহৃত হয়। এটি ড্রাইভের অক্ষর পরিবর্তনের জন্য বিকল্পও সরবরাহ করে। ড্রাইভ লেটারটি সরিয়ে দিয়ে আপনি ফাইল এক্সপ্লোরার থেকে ড্রাইভটি আড়াল করতে পারেন। যাইহোক, ড্রাইভটি এখনও অন্য পদ্ধতির মাধ্যমে অ্যাক্সেস করা যায়। আপনি মাউন্ট পয়েন্ট বিকল্প এবং ফোল্ডারটিকে একটি লুকানো আইটেম তৈরি করতে পারেন।\nটিপুন উইন্ডোজ + আর কী একসাথে খোলার জন্য চালান সংলাপ। তারপরে টাইপ করুন “ Discmgmt.msc 'এটিতে এবং টিপুন প্রবেশ করুন খুলতে চাবি ডিস্ক ব্যবস্থাপনা ।\nডিস্ক পরিচালনা খোলা হচ্ছে\nআপনি যে ফাইলটি ফাইল এক্সপ্লোরারে লুকিয়ে রাখতে চান সেই ড্রাইভে ডান ক্লিক করুন এবং “ ড্রাইভের চিঠি এবং পথগুলি পরিবর্তন করুন ”বিকল্প।\nক্লিক করুন অপসারণ ড্রাইভ লেটার মুছতে বোতাম।\nএকটি ড্রাইভের জন্য চিঠি সরানো হচ্ছে\nনিশ্চিতকরণের জন্য, ক্লিক করুন হ্যাঁ বোতাম এটি ড্রাইভ থেকে চিঠিটি সরিয়ে ফেলবে এবং এটি ফাইল এক্সপ্লোরারে আর প্রদর্শিত হবে না।\nঅপারেশন নিশ্চিত করা\nপ্রতি আনহাইড ড্রাইভ, যান ড্রাইভের চিঠি এবং পথগুলি পরিবর্তন করুন আবার বিকল্প। ক্লিক করুন অ্যাড বোতাম, এর জন্য ড্রাইভটি নির্বাচন করুন এবং ক্লিক করুন ঠিক আছে বোতাম এটি আপনার ফাইল এক্সপ্লোরারে ড্রাইভটি ফিরিয়ে আনবে।\nপদ্ধতি 2: স্থানীয় গোষ্ঠী নীতি সম্পাদকের মাধ্যমে ড্রাইভে লুকানো\nলোকাল গ্রুপ পলিসি একটি উইন্ডোজ বৈশিষ্ট্য যা ব্যবহারকারীদের উইন্ডোজ অপারেটিং সিস্টেম পরিচালনা ও কনফিগার করতে দেয়। এই সরঞ্জামটি হোম ব্যবহারকারী এবং নেটওয়ার্ক প্রশাসক উভয়ের জন্যই কার্যকর হতে পারে। গ্রুপ পলিসি এডিটরে অনেক সেটিংস রয়েছে যা কন্ট্রোল প্যানেল এবং সেটিংস অ্যাপ্লিকেশন দিয়ে সম্ভব নয়।\nআপনি যদি উইন্ডোজ হোম সংস্করণ ব্যবহার করেন, তবে এড়িয়ে যান এই পদ্ধতিটি কারণ স্থানীয় গ্রুপ নীতি সম্পাদক উইন্ডোজ হোম সংস্করণগুলিতে উপলভ্য নয়।\nবিঃদ্রঃ : স্থানীয় গোষ্ঠী নীতি সম্পাদক সেটিংয়ে ড্রাইভগুলি আড়াল করার জন্য সীমিত বিকল্প থাকবে। ব্যবহারকারীরা এটিকে আড়াল করার জন্য ম্যানুয়ালি এই পদ্ধতিতে ড্রাইভ লেটার যুক্ত করতে পারবেন না।\nটিপুন উইন্ডোজ + আর আপনার কীবোর্ডের কীগুলি খুলতে চালান সংলাপ। এখন টাইপ করুন “ gpedit.msc 'এবং টিপুন প্রবেশ করুন কী, এটি খুলবে স্থানীয় গ্রুপ নীতি সম্পাদক । যদি ব্যবহারকারী অ্যাকাউন্ট নিয়ন্ত্রণ নিয়ন্ত্রণ প্রম্পট উপস্থিত হয়, ক্লিক করুন হ্যাঁ বোতাম\nস্থানীয় গোষ্ঠী নীতি সম্পাদক খোলা হচ্ছে\nগোষ্ঠী নীতি সম্পাদকের ব্যবহারকারী বিভাগে, নীচের সেটিংটিতে নেভিগেট করুন:\nব্যবহারকারী কনফিগারেশন  প্রশাসনিক টেম্পলেটগুলি  উইন্ডোজ উপাদানসমূহ Comp ফাইল এক্সপ্লোরার\nসেরা এফটিপি সার্ভার সফটওয়্যার\n“নামক সেটিংটিতে ডাবল ক্লিক করুন এই নির্দিষ্ট ড্রাইভগুলি আমার কম্পিউটারে লুকান ”এবং এটি অন্য উইন্ডোতে খুলবে। এখন থেকে টগল অপশনটি পরিবর্তন করুন কনফিগার করা না প্রতি সক্ষম । ড্রপ-ডাউন মেনুতে ক্লিক করুন এবং ড্রাইভগুলি আড়াল করতে তালিকাভুক্ত বিকল্পগুলির মধ্যে একটি চয়ন করুন।\nসেটিংস সক্ষম করা হচ্ছে\nকিভাবে উইন্ডোজ 10 এ অ্যালার্ম সেট করবেন\nক্লিক করুন প্রয়োগ / ঠিক আছে আপনার গ্রুপ নীতি সম্পাদক এ পরিবর্তনগুলি সংরক্ষণ করতে বোতাম। এখন নির্বাচিত ড্রাইভগুলি আমার কম্পিউটার (ফাইল এক্সপ্লোরার) থেকে গোপন করা হবে।\nপ্রতি আনহাইড ড্রাইভগুলি আবার ফিরে আসে, কেবলমাত্র পদক্ষেপ 3-এ টগল বিকল্পটি ফিরে যান কনফিগার করা না বা অক্ষম বিকল্প।\nপদ্ধতি 3: রেজিস্ট্রি সম্পাদকের মাধ্যমে ড্রাইভে লুকানো\nউইন্ডোজ রেজিস্ট্রি হ'ল উইন্ডোজ অপারেটিং সিস্টেমের একটি শ্রেণিবদ্ধ ডাটাবেস যা নিম্ন স্তরের সেটিংস সঞ্চয় করে। গোষ্ঠী নীতি সম্পাদক হিসাবে ভিন্ন, রেজিস্ট্রি সম্পাদকের ডিফল্টরূপে সমস্ত সেটিংস উপলব্ধ থাকবে না। ব্যবহারকারীদের নিজেরাই অনুপস্থিত কী / মানটি নিজেই তৈরি করতে হবে। কোনও পরিবর্তন আনার আগে সর্বদা রেজিস্ট্রিটির একটি ব্যাকআপ তৈরি করার পরামর্শ দেওয়া হয় কারণ কোনও ভুল পরিবর্তন অপারেটিং সিস্টেমের জন্য সমস্যার কারণ হতে পারে।\nবিঃদ্রঃ : আপনি বর্তমান ব্যবহারকারীর (HKEY_CURRENT_USER) বা সমস্ত ব্যবহারকারী (HKEY_LOCAL_MACHINE) উভয় ক্ষেত্রেই মানটি যুক্ত করতে পারেন। পথটি একই হবে তবে মুরগি আলাদা হবে।\nধরো উইন্ডোজ কী এবং টিপুন আর আপনার কীবোর্ডে একটি খুলতে চালান সংলাপ। রান বাক্সে, টাইপ করুন “ regedit 'এবং টিপুন প্রবেশ করুন কী, এটি খুলবে রেজিস্ট্রি সম্পাদক । দ্য ইউএসি (ব্যবহারকারীর অ্যাকাউন্ট নিয়ন্ত্রণ) প্রম্পট উপস্থিত হবে, তারপরে চয়ন করুন হ্যাঁ এটির জন্য বিকল্প।\nরেজিস্ট্রি এডিটরটির ব্যবহারকারীর মধুতে, নিম্নলিখিত কীটিতে নেভিগেট করুন:\nমধ্যে অনুসন্ধানকারী কী, ডান ক্লিক করুন এবং চয়ন করুন নতুন> ডিডাবর্ড (32-বিট) মান বিকল্প। মান হিসাবে নাম NoDrives এবং টিপুন প্রবেশ করুন মূল.\nএকটি নতুন মান তৈরি করা হচ্ছে\nডাবল ক্লিক করুন NoDrives মান, পরিবর্তন মান ডেটা , এবং বেস মানটি দশমিক ।\nসি ড্রাইভ লুকানো হচ্ছে\nবিঃদ্রঃ : স্ক্রিনশটে আমরা সি ড্রাইভটি লুকিয়ে রেখেছি।\nমান ডেটার জন্য, আপনি এগুলি ব্যবহার করতে পারেন দশমিক সংখ্যা নির্দিষ্ট ড্রাইভগুলি আড়াল করার রেফারেন্স হিসাবে: প্রতি : 1, খ : 2, গ : 4, ডি : 8, আইএস : 16, এফ : 32, জি : 64, এইচ : 128, আমি : 256, জে : 512, প্রতি : 1024, এল : 2048, এম : 4096, এন : 8192, বা : 16384, পি : 32768, প্রশ্ন : 65536, আর : 131072, এস : 262144, টি : 524288, উ : 1048576, ভি : 2097152, ভিতরে : 4194304, এক্স : 8388608, এবং : 16777216, সঙ্গে : 33554432, সব : 67108863।\nএই মানটিতে একাধিক ড্রাইভ যুক্ত করতে আপনি একটি পেতে পারেন যোগফল মানগুলির। ড্রাইভ লুকানো হচ্ছে ডি এবং এফ এর দশমিক মান হবে 40 ।\nডি এবং এফ ড্রাইভ লুকানো হচ্ছে\nসমস্ত কনফিগারেশন একবার রেজিস্ট্রি এডিটর হয়ে গেলে, নিশ্চিত হয়ে নিন আবার শুরু আপনার সিস্টেমে পরিবর্তনগুলি দেখতে কম্পিউটার।\nপ্রতি আনহাইড ড্রাইভগুলি ফিরে, কেবল মান ডেটা রাখুন put0বা মানটি মুছুন রেজিস্ট্রি এডিটর থেকে।\nপদ্ধতি 4: কমান্ড প্রম্পট মাধ্যমে ড্রাইভ লুকানো\nদ্য কমান্ড প্রম্পট উইন্ডোজ অপারেটিং সিস্টেমের জন্য ডিফল্ট কমান্ড-লাইন ইন্টারপ্রেটার। এটি সিস্টেমে উন্নত প্রশাসনিক কার্য সম্পাদন করতে ব্যবহার করা যেতে পারে। এই পদ্ধতিটি ডিস্ক পরিচালনা পদ্ধতির অনুরূপ এবং এটি ড্রাইভ লেটারটিও সরিয়ে দেয়। ফাইল এক্সপ্লোরার থেকে ড্রাইভটি আড়াল করতে এই পদ্ধতিতে ব্যবহারকারীর কাছ থেকে কয়েকটি কমান্ডের প্রয়োজন হবে।\nসন্ধান করা সিএমডি উইন্ডোজ অনুসন্ধান বৈশিষ্ট্যে, এটিতে ডান ক্লিক করুন এবং চয়ন করুন প্রশাসক হিসাবে চালান । ক্লিক করুন হ্যাঁ জন্য বোতাম ইউএসি (ব্যবহারকারীর অ্যাকাউন্ট নিয়ন্ত্রণ) শীঘ্র.\nঅ্যাডমিন হিসাবে কমান্ড প্রম্পট রানিং\nকমান্ডটি টাইপ করুন ডিস্কপার্ট সিএমডিতে এবং টিপুন প্রবেশ করুন মূল.\nএখন সমস্ত খণ্ডের তালিকা করতে, টাইপ করুন “ তালিকা ভলিউম 'এবং টিপুন প্রবেশ করুন মূল.\n'টাইপ করে ভলিউমটি নির্বাচন করুন ভলিউম6নির্বাচন করুন সিএমডি-তে। আপনি কোন ড্রাইভে লুকিয়ে আছেন তার উপর নির্ভর করে ভলিউম নম্বরটি আপনার পক্ষে আলাদা হবে।\nডিস্ক পার্টে ভলিউম নির্বাচন করুন\nএখন কমান্ডটি টাইপ করুন অপসারণ ”এবং টিপুন প্রবেশ করুন ড্রাইভ থেকে চিঠিটি সরাতে।\nড্রাইভ থেকে চিঠি সরানো হচ্ছে\nযদি তুমি চাও আনহাইড ড্রাইভ, কেবল কমান্ড টাইপ করুন ' বরাদ্দ ”পরে পদক্ষেপ4এবং এটি ড্রাইভটি ফিরিয়ে আনবে।\nএকটি ড্রাইভে একটি চিঠি বরাদ্দ করা হচ্ছে\nপদ্ধতি 5: ইজিয়াস পার্টিশন মাস্টারের মাধ্যমে ড্রাইভিং লুকানো\nপার্টিশন ম্যানেজারটি আপনার সিস্টেমে পার্টিশন তৈরি করতে, মুছতে বা পুনরায় আকার দেওয়ার জন্য প্রশাসক ব্যবহার করেন। ইন্টারনেটে অনেক তৃতীয় পক্ষের পার্টিশন ম্যানেজার উপলব্ধ। প্রতিটি পার্টিশন ম্যানেজারের বিভিন্ন বৈশিষ্ট্য এবং নির্ভরযোগ্যতা থাকবে। এই পদ্ধতিতে, আমরা প্রদর্শনের জন্য EaseUS পার্টিশন মাস্টার ব্যবহার করব, তবে আপনি যে পার্টিশন ম্যানেজারকে পছন্দ করেন তাদের কোনওটি ডাউনলোড করতে পারেন।\nআপনার ব্রাউজারটি খুলুন এবং এ যান EaseUS পার্টিশন মাস্টার পৃষ্ঠা থেকে ডাউনলোড এটা। ইনস্টল করুন প্রদত্ত নির্দেশাবলী অনুসরণ করে এটি আপনার সিস্টেমে।\nইজিয়াস পার্টিশন মাস্টার ডাউনলোড হচ্ছে\nএখন খুলুন EaseUS পার্টিশন মাস্টার , আপনি যে ড্রাইভটি আড়াল করতে চান তার উপর ডান ক্লিক করুন এবং এটিকে চয়ন করুন লুকান প্রসঙ্গ মেনুতে বিকল্প। ক্লিক করুন ঠিক আছে নিশ্চিতকরণ সংলাপে বোতাম।\nইজাস পার্টিশন মাস্টারের মাধ্যমে ড্রাইভগুলি লুকানো হচ্ছে\nক্লিক করুন অপারেশন চালাও বোতাম এবং তারপরে ক্লিক করুন প্রয়োগ করুন মুলতুবি অপারেশন শুরু করতে বোতাম। অগ্রগতি সম্পন্ন হওয়ার পরে ড্রাইভের চিঠিটি সরানো হবে এবং এটি ফাইল এক্সপ্লোরারে লুকিয়ে থাকবে।\nকোনও ড্রাইভ আড়াল করার অপারেটিং চালিয়ে যাচ্ছে\nপ্রতি আনহাইড এটি, সরাসরি ডান ক্লিক করুন ড্রাইভ মধ্যে EaseUS পার্টিশন মাস্টার এবং নির্বাচন করুন আনহাইড বিকল্প। তারপরে আবার অনুসরণ করুন নিশ্চিতকরণ এবং এক্সিকিউট ড্রাইভ চিঠি দিয়ে আপনার ফাইল এক্সপ্লোরারে ড্রাইভটি ফিরিয়ে আনার পদক্ষেপ\nইজাস পার্টিশন মাস্টারের মাধ্যমে ড্রাইভটি প্রদর্শন করা হচ্ছে\nট্যাগ ফাইল এক্সপ্লোরার6মিনিট পঠিত\nস্ন্যাপচ্যাটের জন্য ভিডিও আপলোডার


স্টাফ রিপোর্টার : বাংলা ভাষার মর্যাদা প্রতিষ্ঠার জন্য আত্মত্যাগের মহিমায় উদ্ভাসিত মাস ফেব্রুয়ারির পঞ্চদশ দিবস আজ শনিবার। ১৯৫২সালের এই দিনে তৎকালীন পূর্ব পাকিস্তান জুড়ে বিরাজ করছিলো দিগি¦দিক তোলপাড় করা প্রতিবাদের নানা রকম ভাষা। শাসকগোষ্ঠীর পুঞ্জীভূত নিগ্রহের বিপরীতে অধিকার আর অসাম্যকে জয় করার দুর্বিনীত সাহস এবং অটুট প্রত্যয়ে এ জনপদের প্রতিটি মানুষ ছিলো উন্মুখ অধীর।\n‘বায়ান্ন’র ভাষা আন্দোলন বাংলা ভাষাকে রক্ষার সংগ্রামই ছিল না, বরং তা ছিল আমাদের সকল স্বাধিকার প্রতিষ্ঠার প্রথম যুদ্ধ, আমাদের স্বাধীনতার সূচনা পর্ব। অবশেষে আমরা ‘অ আ ক খ’-কে পেয়েছি রক্তের আখরে। কিন্তু লজ্জার বিষয়, যে ভাষা আন্দোলন আমাদের জাতীয়তাবোধের প্রতিষ্ঠা, বিকাশ ও স্ফূরণ ঘটালো, যে ভাষা আন্দোলন বাংলাদেশী জাতিসত্তা বিনির্মাণের এক রক্তাক্ত সিঁড়ি দীর্ঘ প্রায় ছয় দশক পরও সেই ভাষা আন্দোলনের যথাযথ ও সঠিক ইতিহাস নিরূপিত হয়নি। প্রণীত হয়নি কোন সম্পন্ন ও গ্রহণযোগ্য দলিল। বরং একটি বিশেষ গোষ্ঠী ভাষা আন্দোলনের ইতিহাস বিকৃত করে চলেছে।\nভাষা আন্দোলনের সুদীর্ঘ ইতিহাসের ধারাবাহিকতাকে গবেষকরা তাদের সাম্প্রতিক গবেষণায় চারটি পর্যায়ে বিভক্ত করেছেন। যথা: মানসিক পর্ব, সাংগঠনিক পর্ব, সংগ্রাম পর্ব ও বিজয় পর্ব। মানসিক পর্বের সূচনাকাল হিসেবে গবেষকরা ১৯১১ সালকে চিহ্নিত করেছেন এবং এ প্রসঙ্গে নবাব সৈয়দ নওয়াব আলী চৌধুরী, বহুভাষাবিদ জ্ঞানতাপস ড. মুহম্মদ শহীদুল্লাহ এবং মুসলিম বাংলার সাংবাদিকতার জনক মওলানা মোহাম্মদ আকরম খাঁর নাম সর্বাগ্রে উল্লেখ করেছেন। ১৯৪৭ সালে ১৪ আগস্ট পাকিস্তান প্রতিষ্ঠার দুই সপ্তাহের ব্যবধানে প্রতিষ্ঠিত হয় তমদ্দুন মজলিস, শুরু হয় ভাষা আন্দোলনের সাংগঠনিক পর্ব। তমদ্দুন মজলিসের নেতৃত্বে ছিলেন ঢাকা বিশ্ববিদ্যালয়ের তৎকালীন পদার্থ বিজ্ঞান বিভাগের শিক্ষক (পরে প্রিন্সিপাল) আবুল কাসেম, অধ্যাপক আব্দুল গফুর, অধ্যাপক ড. এ এস এম নুরুল হক ভূঁইয়া প্রমুখ। তাদের উদ্যোগেই ‘প্রথম রাষ্ট্রভাষা সংগ্রাম পরিষদ’ গঠিত হলে আন্দোলন বেগবান হতে থাকে। ১৯৪৮ থেকে ১৯৫২ সালে ৩০ জানুয়ারি পর্যন্ত সময়কে ‘সংগ্রাম পর্ব’ ধরা হয়। সংগ্রাম পরিষদ রাষ্ট্রভাষা বাংলার পক্ষে জনমত গড়ে তুলতে সক্ষম হয় ক’মাসের মধ্যেই। এ সময় সংগ্রাম পরিষদের সাথে যুক্ত হন তৎকালীন মুসলিম লীগ নেতা মওলানা আব্দুল হামিদ খান ভাসানী, শেখ মুজিবুর রহমান, অলি আহাদ, কাজী গোলাম মাহবুব, জিল্লুর রহমান প্রমুখ। বিজয় পর্ব ছিল মাত্র তিন সপ্তাহ ব্যাপ্তির।\nবিশিষ্ট প্রাবন্ধিক বদরুদ্দীন উমর তার ‘পূর্ব বাংলা ভাষা আন্দোলন ও তৎকালীন রাজনীতি’ গ্রন্থে ১৯৪৮ সালের ১১ মার্চ শেখ মুজিবুর রহমানের ভাষা আন্দোলনে অংশগ্রহণ সম্পর্কে লিখেছেন, “বিশ্ববিদ্যালয় সাধারণ সভায় নির্ধারিত সময়ের কিছু পূর্বেই বেলা দেড়টার সময় শেখ মুজিবুর রহমান কালো শেরওয়ানী ও জিন্নাহ টুপী পরিহিত হয়ে একটি হাতলবিহীন চেয়ারে সভাপতির আসন অধিকার করে বসেন। সভায় তার সভাপতিত্ব করার কথা ছিল না। কারণ ঢাকায় তৎকালীন ছাত্র-আন্দোলনের মধ্যে তার ভূমিকা ছিল নিতান্ত নগণ্য। কিন্তু এ সত্ত্বেও তিনি নিজেই সেই অনুষ্ঠানে সভাপতিত্ব করার সিদ্ধান্ত নেন এবং নির্ধারিত সময়ের পূর্বে সভাপতির চেয়ার দখল করেন।” এদিকে বাংলাদেশ আওয়ামী লীগ প্রকাশিত ‘ভালবাসি মাতৃভাষা’ শীর্ষক গ্রন্থে বলা হয়েছে, “শেখ মুজিবের নেতৃত্ব ও দিক-নির্দেশনা না থাকলে ভাষা আন্দোলন ব্যর্থতায় পর্যবসিত হতো।” এ গ্রন্থে তমদ্দুন মজলিসের ভূমিকা যথাযথভাবে উপস্থাপিত হয়নি বলে মনে করেন সমালোচকরা। সত্যিকার অর্থেই ভাষা আন্দোলনের সর্বমহলে গ্রহণযোগ্য ও বস্তুনিষ্ঠ কোনো ইতিহাস রচিত হয়নি।


চুয়েটে মুজিববর্ষ উপলক্ষে মাদক ও র‌্যাগিংয়ের বিরুদ্ধে সচেতনতা – শেয়ার বিজ\nচট্টগ্রাম প্রকৌশল ও প্রযুক্তি বিশ্ববিদ্যালয়ে (চুয়েট) জাতির পিতা বঙ্গবন্ধু শেখ মুজিবুর রহমানের জš§শতবার্ষিকী উদ্যাপনের লক্ষ্যে বছরব্যাপী গৃহীত কর্মসূচির অংশ হিসেবে শিক্ষার্থীদের মাঝে মাদক ও র‌্যাগিংয়ের বিরুদ্ধে সচেতনতা তৈরির লক্ষ্যে অনুষদভিত্তিক আলোচনা সভা অনুষ্ঠিত হয়েছে।\nশিক্ষার্থীদের নিয়ে পৃথক আলোচনা সভায় প্রধান অতিথি ছিলেন উপাচার্য অধ্যাপক ড. মোহাম্মদ রফিকুল আলম। এতে সভাপতিত্ব করেন ছাত্রকল্যাণ পরিচালক অধ্যাপক ড. মোহাম্মদ মশিউল হক। প্রথম দফায় তড়িৎ ও কম্পিউটার কৌশল অনুষদের তিনটি বিভাগ, দ্বিতীয় দফায় যন্ত্রকৌশল অনুষদের তিনটি বিভাগ ও তৃতীয় দফায় পুরকৌশল অনুষদসহ স্থাপত্য ও পরিকল্পনা অনুষদে মতবিনিময় করা হয়। আলোচনা অনুষ্ঠানে সংশ্লিষ্ট অনুষদের ডিন ও বিভাগীয় প্রধানরা অংশ নেন।\nউপাচার্য বলেন, চুয়েট প্রশাসন বিশ্ববিদ্যালয়ে শান্তিপূর্ণ ও পড়াশোনার সুষ্ঠু পরিবেশ বজায় রাখতে বদ্ধপরিকর। মেধাবী ছেলেমেয়েরা প্রকৌশল বিশ্ববিদ্যালয়ে পড়াশোনা করে। আমরা চাই চুয়েটের সবুজ ক্যাম্পাস মাদক ও র‌্যাগিংমুক্ত ক্যাম্পাস হিসেবে দেশের অপরাপর বিশ্ববিদ্যালয়ের কাছে নজির স্থাপন করুক। এজন্য বর্তমান ছাত্রছাত্রীদের সর্বাত্মক সহযোগিতা কামনা করছি।


ডিএমপির ৪৯ থানায় ক্র্যাশ প্রোগ্রাম: এবার কি পাল্টাবে দৃশ্যপট lawyersclubbangladesh\nপ্রকাশিত: ৪ এপ্রিল, ২০১৮ ১১:০৪ পূর্বাহ্ণ\nবিপদে পড়ে থানায় গেলে কাঙ্ক্ষিত সেবা পাওয়া যায় না, উল্টো নতুন বিপদে পড়তে হয়- থানার ব্যাপারে অনেকেরই রয়েছে এমন ধারণা। প্রবাদও আছে, ‘বাঘে ছুঁলে আঠারো ঘা, পুলিশে ছুঁলে ছত্রিশ ঘা’। পুলিশ সদস্যদের তাই জাতীয় পুলিশ সপ্তাহে জনবান্ধব হওয়ার পরামর্শ দিয়ে প্রধানমন্ত্রী শেখ হাসিনা বলেছিলেন, পুরনো ওই প্রবাদ যেন মিথ্যা প্রমাণ হয়।\nএমন বাস্তবতায় রাজধানীর ৪৯ থানায় সেবার মান বাড়াতে ও অপরাধ প্রতিরোধ করতে ক্র্যাশ প্রোগ্রাম শুরু করেছে ঢাকা মহানগর পুলিশ। ঢাকার আটটি অপরাধ বিভাগের এক হাজার ২৮০ পুলিশ সদস্যকে নিয়ে হয়েছে মাসব্যাপী কর্মশালা। সেখান থেকে বেরিয়ে এসেছে জনকল্যাণমূলক নানা নির্দেশনা। এমন প্রেক্ষাপটে জনমনে দেখা দিয়েছে মিশ্র প্রতিক্রিয়া- সত্যিই কি এবার থানাগুলোর দৃশ্যপট পাল্টে যাবে? পুলিশ আরও জনবান্ধব হয়ে উঠবে? গণগ্রেফতারে সতর্কতা দেখাবে? নিরীহ ব্যক্তিদের পেন্ডিং মামলায় আর চালান করা হবে না? চেকিংয়ের নামে মানিব্যাগ পরীক্ষা বন্ধ হয়ে যাবে? পকেটে ইয়াবার মতো মাদক ঢুকিয়ে হয়রানি হবে কি?\nথানায় জনপ্রত্যাশা পূরণ করার মতো পরিবেশ তৈরি এবং সেবার মানোন্নয়ন ও অপরাধ প্রতিরোধ পুলিশের এখন অন্যতম প্রধান চ্যালেঞ্জ। আর সেই চ্যালেঞ্জের মুখোমুখি দাঁড়াতে চান পুলিশ সদস্যরা। সেবার মান বাড়ানোর লক্ষ্যে করণীয় ও বর্জনীয় নিয়ে মাঠ পর্যায়ের পুলিশ সদস্যদের তাই মাসব্যাপী কর্মশালা করে দেওয়া হয়েছে সম্যক ধারণা। সংশ্নিষ্ট পুলিশ কর্মকর্তাদের বিশ্বাস, কর্মশালার শিক্ষা অনুসরণ করলে থানাগুলোতে জনহয়রানি কমবে। বাড়বে সেবার মান।\nগত সোমবার ঢাকা মেট্রোপলিটন পুলিশ (ডিএমপি) কার্যালয় পরিদর্শন করেন পুলিশ মহাপরিদর্শক ড. মোহাম্মদ জাবেদ পাটোয়ারী। থানাগুলোতে সেবার মান বাড়ানোর লক্ষ্যে ডিএমপির এ উদ্যোগ সম্পর্কে তাকে তখন বিস্তারিত জানানো হয়। এর পর কর্মকর্তাদের উদ্দেশে পুলিশপ্রধান বলেন, ডিএমপির এমন উদ্যোগ পর্যায়ক্রমে দেশের অন্যান্য থানায়ও নেওয়া যেতে পারে। কারণ পুলিশের সঙ্গে সাধারণ মানুষের বন্ধন আরও সুদৃঢ় করতে থানার সেবার মান বাড়ানোর বিকল্প নেই।\nএ ব্যাপারে জানতে চাইলে ডিএমপি কমিশনার আছাদুজ্জামান মিয়া বলেন, থানার সেবার মানোন্নয়ন ও থানাকে জনবান্ধব করতে যে কর্মসূচি গ্রহণ করা হয়েছে তা মেনে চললে থানার পরিবেশ বদলাতে বাধ্য। মাসব্যাপী গৃহীত কর্মসূচির আলোকে মাঠ পর্যায়ে পুলিশ তাদের করণীয় নিয়ে স্পষ্ট ধারণাও পেয়েছে। কর্মশালা থেকে পাওয়া শিক্ষা কাজে লাগাতে পারলে থানার জনসেবা অনেকাংশে নিশ্চিত করা যাবে।\nডিএমপির ভারপ্রাপ্ত অতিরিক্ত কমিশনার (ক্রাইম অ্যান্ড অপারেশন) কৃষ্ণপদ রায় বলেন, জনসম্পৃক্ততা ও জনগণের আস্থা অর্জন ছাড়া পুলিশিংয়ে সফলতা অর্জন অসম্ভব। পুলিশভীতি দূর করে জনগণের মধ্যে নিরাপত্তাবোধ তৈরি করতে থানায় সেবার মান বাড়ানোর বিকল্প নেই।\nজনহয়রানি বন্ধে নির্দেশনা : গত মার্চে পৃথকভাবে ঢাকার আটটি অপরাধ বিভাগের মাঠ পর্যায়ের পুলিশ সদস্যদের নিয়ে কর্মশালা হয়। সেখানে সভাপতিত্ব করেন ডিএমপি কমিশনার আছাদুজ্জামান মিয়া। পুলিশ কর্মকর্তারা মনে করেন, পুলিশের অনেক গুরুত্বপূর্ণ সিদ্ধান্তের তথ্যই মাঠ পর্যায়ের সদস্যদের কাছে পৌঁছায় না। যদিও থানায় কনস্টেবল থেকে পুলিশ পরিদর্শক মর্যাদার সদস্যরা জনসম্পৃক্ত বিষয়ে কাজ করেন।\nকর্মশালায় পুলিশ কর্মকর্তারা নির্দেশনা দেন, কোনোভাবেই নিরীহ লোককে পেন্ডিং মামলায় চালান দেওয়া যাবে না। কোনো নিরপরাধ ব্যক্তিকে ধরে পকেটে ইয়াবা বা অন্য কোনো মাদক দিয়ে হয়রানি করা থেকে বিরত থাকতে হবে। চেকিংয়ের নামে মানিব্যাগ পরীক্ষা করে হয়রানি দূর করার কথাও বলেন তারা। বলা হয়, অভিযোগ রয়েছে, অনেক থানার পেট্রোল পার্টি কাউকে টার্গেট করে গাড়িতে তুলে থানায় না এনে অন্য স্থানে দরকষাকষি করে। এ ধরনের ঘটনায় কোনো পুলিশ সদস্য জড়ালে কঠোর ব্যবস্থা নেওয়ার কথা বলা হয়। তথাকথিত সোর্সের মাধ্যমে প্ররোচিত হয়ে কোনো নিরীহ ব্যক্তিকে হয়রানির ব্যাপারে সতর্ক থাকতে বলা হয় তাদের।\nকর্মশালায় নির্দেশনা দেওয়া হয়, রাজনৈতিক মামলায় ভয় দেখিয়ে (বিশেষ করে রাজনৈতিক সহিংসতা ও জঙ্গি-সংক্রান্ত) জনগণকে হয়রানি করা বা উৎকোচ আদায় করা যাবে না। তথাকথিত সোর্স ব্যবহার না করে বিট পুলিশিংয়ের মাধ্যমে কমিউনিটি পুলিশিং কার্যক্রম জোরদার করে পুলিশমুখী তথ্যপ্রবাহ সৃষ্টি করতে হবে। দালাল শ্রেণির ব্যক্তিদের সঙ্গে পুলিশ সদস্যদের সম্পর্ক ত্যাগ করার বিষয়টিও উঠে আসে এ কর্মশালায়। বলা হয়, কোনো অবস্থায়ই গণগ্রেফতার করা যাবে না। ঘটনাস্থল থেকে পরিস্থিতির কারণে গ্রেফতার ব্যক্তিদের প্রাথমিক যাচাই-বাছাই শেষে নির্দোষ প্রমাণ হলে মুচলেকায় ছেড়ে দিতে হবে।\nমাদক নিয়ন্ত্রণ ও প্রতিরোধে ১২ নির্দেশনা : কর্মশালায় বলা হয়, সারাদেশে মাদকের ভয়াবহ বিস্তার অন্যতম প্রধান সমস্যা। জাতীয় সংসদ এবং স্বরাষ্ট্র মন্ত্রণালয়বিষয়ক স্থায়ী কমিটিও এ ব্যাপারে উদ্বিগ্ন। গত দুই বছরের পুলিশ সপ্তাহেও মাদক ও জঙ্গিবাদ প্রতিরোধ অন্যতম করণীয় হিসেবে গ্রহণ করা হয়।\nকর্মশালায় এও বলা হয়, মাদক বিস্তারের ভয়াবহতায় পুলিশ পরিবারও আক্রান্ত। উদাহরণ হিসেবে বলা হয় পুলিশ দম্পতি হত্যায় অভিযুক্ত তাদের কন্যা ঐশীর কথা। পুলিশের দায়িত্বশীল কর্মকর্তারা এও মনে করেন, জনসাধারণ বিশ্বাস করে যে, মাদক ব্যবসা পরিচালনা, মাদক পরিবহন ও বিস্তারে একশ্রেণির অসাধু পুলিশ সদস্যের পৃষ্ঠপোষকতা রয়েছে। তাই মাদক প্রতিরোধে পুলিশকেই প্রধান ভূমিকা রাখতে হবে। এ ক্ষেত্রে পুলিশের ব্যর্থতা অন্য কোনো সংস্থার মাধ্যমে পূরণ করা সম্ভব নয়।\nকর্মশালায় এলাকাভিত্তিক তালিকা করে মাদক ব্যবসায়ীদের আইনের আওতায় আনার তাগিদ দেওয়া হয়েছে। জনসচেতনতা বাড়ানোর ওপরও জোর দেওয়া হয়। মাঠ পর্যায়ের পুলিশ সদস্যদের বলা হয়, মাদক ব্যবসায় রাজনৈতিক যোগসূত্র পাওয়ার পর সরাসরি পদক্ষেপ নিতে ওসির সমস্যা হলে এ ব্যাপারে ডিবিকে প্রয়োজনীয় তথ্য দিয়ে সহায়তা করা যেতে পারে। ডিবি তখন প্রয়োজনীয় পদক্ষেপ নেবে। মাদক বা মাদক ব্যবসার সঙ্গে সংশ্নিষ্ট পুলিশ সদস্যের বিরুদ্ধেও কঠোর ব্যবস্থা নিতে হবে।\nজঙ্গি চ্যালেঞ্জ মোকাবেলায় করণীয় : সংশ্নিষ্টরা বলছেন, পুলিশের সাহসী, দক্ষ ও পেশাদার ভূমিকার কারণেই জঙ্গি ও সন্ত্রাসী কর্মকাণ্ড নিয়ন্ত্রণ করা গেছে। এ ক্ষেত্রে ডিএমপির কাউন্টার টেররিজম অ্যান্ড ট্রান্সন্যাশনাল ক্রাইম (সিটিটিসি) ইউনিট প্রধান ভূমিকা পালন করেছে। তবে থানা পুলিশও উল্লেখযোগ্য ভূমিকা রেখেছে। জঙ্গি দমন কার্যক্রম অব্যাহত রাখতে তাদের আগের মতোই সক্রিয়, সচেতন ও হালনাগাদ থাকতে বলা হয় কর্মশালায়। মাঠ পর্যায়ের পুলিশকে বলা হয় তাদের স্থাপনার নিরাপত্তা নিশ্চিত করতে।\nকর্মশালায় বলা হয়, জাতীয় নির্বাচনের আগে রাজনৈতিক নাশকতা জঙ্গি আক্রমণ হিসেবে প্রচারের আশঙ্কা করছে পুলিশ। এ ব্যাপারে মাঠ পর্যায়ের পুলিশকে সতর্ক থাকতে নির্দেশ দেওয়া হয়। সম্প্রতি জনপ্রিয় লেখক ড. জাফর ইকবালের ওপর হামলার কথা উল্লেখ করে বলা হয়, সুযোগ পেলে জঙ্গিরা যে কোনো ধরনের হামলা চালাতে সক্ষম।\nভুক্তভোগীদের কথা শোনার পরামর্শ : কর্মশালায় বলা হয়, থানায় আগত ভুক্তভোগীদের বক্তব্য ধৈর্য ধরে শুনতে হবে। যদি কোনো দেওয়ানি বিষয়ে অভিযোগ উত্থাপিত হয়, তাহলে সংশ্নিষ্ট ব্যক্তিকে সঠিক পরামর্শ দিতে হবে। সেন্ট্রির দায়িত্ব থানার নিরাপত্তা বিধান করা। থানায় কোনো ‘অতিথি’ এলে প্রথমেই সেন্ট্রির সঙ্গে সাক্ষাৎ হয়। তাকে তাই মার্জিতভাবে ‘অতিথি’র আগমনের কারণ শুনে নির্দিষ্ট কর্মকর্তার কাছে পাঠাতে হবে। সব থানায় নারী ও শিশুদের সেবা নিশ্চিত করতে নারী ও শিশুডেস্ক থাকা জরুরি। এরই মধ্যে সুপ্রিম কোর্টের স্পেশাল কমিটি ফর চাইল্ড রাইটসের সদস্যরা রমনা ও তেজগাঁও বিভাগ পরিদর্শন করে শিশুডেস্ক স্থাপন না করায় অসন্তোষ প্রকাশ করেছেন। বিষয়টি কর্মশালায়ও উঠে আসে। এ সময় শিশু আসামিদের ক্ষেত্রে শিশু আইনের নির্দেশনা মানার বিষয়টিও নিশ্চিত করার কথা বলা হয়। যে পরিস্থিতি তৈরি হলে কেউ নিজ জেলার থানায় যেতে আগ্রহী কর্মস্থলে সে ধরনের পরিবেশ সৃষ্টি করতে হবে। থানায় কোনো ভুক্তভোগী গেলে যাতে সিনিয়র কর্মকর্তাদের সঙ্গে দেখা করার সুযোগ পান, তৈরি করতে হবে সেই অবস্থাও। সমকাল


সিঙ্গাপুরে করোনাভাইরাসে আক্রান্ত বাংলাদেশির অবস্থা সংকটাপন্ন | Nobobarta\nসিঙ্গাপুরে করোনাভাইরাসে আক্রান্ত পাঁচ বাংলাদেশির চিকিৎসা চলছে। তাদের মধ্যে একজনের অবস্থা আশঙ্কাজনক। আজ বুধবার সকালে বাংলাদেশের পররাষ্ট্রমন্ত্রী ড. এ কে আব্দুল মোমেনকে ফোন করে এ তথ্য জানিয়েছেন সিঙ্গাপুরের পররাষ্ট্রমন্ত্রী ভিভিয়ান বালাকৃষ্ণান।\nবাংলাদেশের পররাষ্ট্র মন্ত্রণালয় সংবাদমাধ্যমকে জানিয়েছে, সকাল সাড়ে ৯টায় ড. মোমেনের কাছে ফোন করেন সিঙ্গাপুরের পররাষ্ট্রমন্ত্রী। এসময় ভাইরাস আক্রান্ত বাংলাদেশিদের চিকিৎসার ব্যবস্থা করায় তাকে ধন্যবাদ জানিয়েছেন বাংলাদেশের পররাষ্ট্রমন্ত্রী। ড. মোমেন ভিভিয়ান বালাকৃষ্ণানকে বলেছেন, সিঙ্গাপুরের চিকিৎসা ব্যবস্থা অনেক উন্নত। তাদের চিকিৎসার ওপর বাংলাদেশের আস্থা রয়েছে।\nউল্লেখ্য, সিঙ্গাপুরে এ পর্যন্ত করোনাভাইরাসে আক্রান্ত হয়েছেন ৮১ জন। এদের মধ্যে পাঁচজন বাংলাদেশি। গত ৯ ফেব্রুয়ারি সিঙ্গাপুরে প্রথমবারের মতো ৩৯ বছর বয়সী এক বাংলাদেশির শরীরে করোনাভাইরাস শনাক্ত করে দেশটির স্বাস্থ্য মন্ত্রণালয়। বাংলাদেশি ওই প্রবাসী সিঙ্গাপুরের এনসিআইডির আইসোলেশন ওয়ার্ডে চিকিৎসাধীন। এর একদিন পর ১১ ফেব্রুয়ারি সেলেটার অ্যারোস্পেস হেইটসের নির্মাণাধীন স্থাপনায় কর্মরত আরও এক বাংলাদেশির শরীরে করোনার উপস্থিতি নিশ্চিত হয়।\nপরে ১৩ ফেব্রুয়ারি ৩৭ ও ৩০ বছর বয়সী আরও দুই বাংলাদেশি করোনা আক্রান্ত হয়েছেন বলে জানায় সিঙ্গাপুরের স্বাস্থ্য মন্ত্রণালয়। সিঙ্গাপুরের ওয়ার্ক পাসধারী এ দুই বাংলাদেশিও সেলেটার অ্যারোস্পেসে কর্মরত ছিলেন। সবশেষ গত শনিবার করোনাভাইরাসে আক্রান্ত হন ২৬ বছর বয়সী আরেক বাংলাদেশি। এর আগে সিঙ্গাপুরে যে চার বাংলাদেশি করোনায় আক্রান্ত হয়েছেন; তাদের সঙ্গে একই জায়গায় কাজ করতেন তিনি।\nএদিন হুবেই প্রদেশে নতুন করে আরও ১ হাজার ৬৯৩ জনের শরীরে ভাইরাস শনাক্ত হয়েছে, মারা গেছেন ১৩২ জন। একই দিন ভাইরাসমুক্ত হয়ে বাড়িতে ফিরেছেন ১ হাজার ৮২৪ জন। করোনাভাইরাসের উৎস উহানে গতকাল নতুন করে আক্রান্ত হয়েছেন ১ হাজার ৬৬০ জন এবং প্রাণ হারিয়েছেন ১১৬ জন। সরকারি তথ্যমতে, হুবেই প্রদেশে এখন পর্যন্ত করোনা আক্রান্ত হয়েছেন অন্তত ৬১ হাজার ৬৮২ জন আর সুস্থ হয়ে বাসায় ফিরেছেন ৯ হাজার ১০০ জন। চিকিৎসাধীন ১১ হাজার ২০০ জনের অবস্থা এখনও আশঙ্কাজনক।\nকরোনায় যুক্তরাষ্ট্রে ১২৭ বাংলাদেশির মৃত্যু\nসালমান হত্যায় দায়ী সামিরা, শাবনূর নয় : পিআইবি


ওবায়দুল কাদেরের অর্থায়নে নিরবচ্ছিন্ন অক্সিজেন সেবা চালু\n২১ আগস্ট ২০২১, ০৪:৩৮ পিএম\nসড়ক পরিবহন ও সেতুমন্ত্রী ওবায়দুল কাদেরের নিজস্ব অর্থায়নে নোয়াখালীর কোম্পানীগঞ্জ এবং কবিরহাট উপজেলা স্বাস্থ্য কমপ্লেক্সে উচ্চমাত্রার নিরবচ্ছিন্ন অক্সিজেন সরবরাহ ব্যবস্থা চালু করা হয়েছে। শনিবার (২১ আগস্ট) দুপুরে ঢাকা পোস্টকে বিষয়টি নিশ্চিত করেন জেলা সিভিল সার্জন ডা. মাসুম ইফতেখার।\nতিনি বলেন, মন্ত্রী মহোদয়ের নিজস্ব অর্থায়নে করোনাসহ অন্য রোগীর জরুরি প্রয়োজনে অক্সিজেন সরবরাহ নিশ্চিত করতে উভয় উপজেলা স্বাস্থ্য কমপ্লেক্সের প্রতিটিতে ১৫টি করে ৩০ শয্যায় কেন্দ্রীয় অক্সিজেন সরবরাহ ব্যবস্থা চালু করা হয়েছে।\nখোঁজ নিয়ে জানা গেছে, করোনা পরিস্থিতিতে সব থেকে বেশি প্রয়োজন হয় নিরবচ্ছিন্ন অক্সিজেন সরবরাহ। তবে কোম্পানীগঞ্জ স্বাস্থ্য কমপ্লেক্স ও কবিরহাট স্বাস্থ্য কমপ্লেক্সে এতদিন সিলিন্ডারের মাধ্যমে অক্সিজেন সরবরাহ করা হতো।\nএতে করে রোগীরা সার্বক্ষণিক অক্সিজেন সেবা থেকে বঞ্চিত হতেন। অক্সিজেন সেবা না পেয়ে অনেক রোগী করোনায় আক্রান্ত হয়ে মারা গেছেন। এ অবস্থায় কয়েক মাস আগে কেন্দ্রীয় অক্সিজেন সরবরাহ ব্যবস্থা স্থাপনের উদ্যোগ নেন আওয়ামী লীগের সাধারণ সম্পাদক ওবায়দুল কাদের।\nসে অনুযায়ী হাসপাতালের সব ইউনিটে পাইপলাইন স্থাপনসহ অন্যান্য কাজ শুরু হয়। এমন পরিস্থিতিতে করোনা রোগী বৃদ্ধি পাওয়ায় এবং করোনা ইউনিটে অক্সিজেন সরবরাহ নিশ্চিত করতে মেনিপোল পদ্ধতিতে পাইপলাইনে অক্সিজেন সরবরাহ করা হচ্ছে। ফলে রোগীরা এখন সহজেই অক্সিজেন নিতে পারছেন।\nকোম্পানীগঞ্জ উপজেলা স্বাস্থ্য ও পরিবার পরিকল্পনা কর্মকর্তা ডা. সেলিম ঢাকা পোস্টকে বলেন, করোনার আগেও আমরা রোগীদের পর্যাপ্ত অক্সিজেন সেবা দিতে পারতাম না। কেন্দ্রীয় অক্সিজেন সিস্টেম চালু হওয়ায় হাসপাতালে রোগীদের সেবা দেওয়া সহজ হবে।\nকবিরহাট উপজেলা স্বাস্থ্য ও পরিবার পরিকল্পনা কর্মকর্তা ডা. বিদ্যুৎ কুমার বিশ্বাস ঢাকা পোস্টকে বলেন, সাময়িক সময়ের জন্য ৪০টি অক্সিজেন সিলিন্ডারকে সংযুক্ত করে সেন্ট্রাল পাইপলাইনের মাধ্যমে আইসোলেশন ইউনিটে নিরবচ্ছিন্ন অক্সিজেন সরবরাহ করা হচ্ছে।\nকবিরহাট পৌরসভার মেয়র জহিরুল হক রায়হান ঢাকা পোস্টকে বলেন, আমাদের উপজেলায় অক্সিজেন সেবার অভাবে অনেক রোগী মারা যেতেন। মন্ত্রী মহোদয় নিজস্ব অর্থায়নে এই সেবাটি চালু করায় কবিরহাটবাসীর পক্ষ থেকে কৃতজ্ঞতা জানাচ্ছি।\nবসুরহাট পৌর মেয়র আবদুল কাদের মির্জা বলেন, কোম্পানীগঞ্জবাসী করোনা মহামারির শুরু থেকে কেন্দ্রীয় অক্সিজেনসহ আইসিউ সেবা চালুর জন্য মন্ত্রী মহোদয়ের নিকট সহযোগিতা চেয়েছিলাম। তিনি সেই পরিপ্রেক্ষিতে উপজেলা স্বাস্থ্য কমপ্লেক্সে ১৫ শয্যার কেন্দ্রীয় অক্সিজেন সেবা ও ডায়াবেটিকক হাসপাতালে ৪ বেডের আইসিউ সেবা স্থাপন করেছেন।\nজেলা প্রশাসক মোহাম্মদ খোরশেদ আলম খান ঢাকা পোস্টকে বলেন, উচ্চমাত্রার কেন্দ্রীয় অক্সিজেন সরবরাহ ব্যবস্থার মাধ্যমে উভয় স্বাস্থ্য কমপ্লেক্সে করোনাসহ অন্যান্য রোগীর জরুরি অক্সিজেন সেবা প্রদান শুরু হয়েছে। ফলে রোগীরা এখন সহজেই প্রয়োজনমতো অক্সিজেন নিতে পারছেন।\n১০ বছরের মধ্যে আমরা মালয়েশিয়া-সিঙ্গাপুরের সারিতে থাকব


মুসলিমবিদ্বেষী এক সেনাপ্রধান | daily nayadiganta\nমুসলিমবিদ্বেষী এক সেনাপ্রধান\nআসাদ পারভেজ ০৯ মার্চ ২০১৮,শুক্রবার, ১৯:১২\nখ্রিষ্টান আর মুসলমানদের মধ্যে জেরুসালেমকেন্দ্রিক ধর্মযুদ্ধ ঐতিহাসিক নিরিখে ষোড়শ শতাব্দীতে শেষ হলেও চলমান ছিল বিভিন্ন আঙ্গিকে। প্রথম এবং দ্বিতীয় বিশ্বযুদ্ধের পর ইহুদিরা যোগ দিয়েছে খ্রিষ্টানদের সাথে মুসলমানদের বিরুদ্ধে ক্রুসেডে। আর বর্তমান পৃথিবীতে ইভেনজেনিকাল খ্রিষ্টান ও ইহুদিদের সাথে বার্মিজ সেনাপ্রধান মিং অং হ্লাইয়াং ও বার্মিজ রাষ্ট্রের প্রধান উপদেষ্টা সু চির বৌদ্ধ আক্রোশ এবং ভারতীয় আরএসএস নিয়ন্ত্রিত বিজেপির হিন্দুত্ববাদী সাম্রাজ্য বিস্তারের মনোবাসনা সম্মিলিতভাবে নব্য ক্রুসেডের জন্ম দিয়েছে। এক দিকে জুডিও ক্রিশ্চিয়ান, উগ্র বৌদ্ধ ও হিন্দুত্ববাদী চক্র অপর দিকে সমগ্র মুসলিম বিশ্ব। ইউরোপের ক্রিশ্চিয়ান, মধ্যপ্রাচ্যের ইহুদি আর এশিয়ার বৌদ্ধইজম ও কট্টর হিন্দুত্ববাদী আচরণ মুসলিম বিশ্বকে সর্বদিক থেকে অস্থির করে তুলেছে।\nনব্য ক্রুসেডের এমন সময়ে মিয়ানমারের আরাকান অঞ্চলের অত্যাচারিত রোহিঙ্গা জনগোষ্ঠীর ঢল নামে বাংলাদেশে। রোহিঙ্গাদের ঢল সামাল দেয়ার আগেই কট্টর উগ্রবাদী হিন্দু সংগঠন আরএসএস নিয়ন্ত্রিত ভারতের বিজেপি সরকার আসামের মুসলমানদের নিয়ে তামাশা খেলার ছকে বাংলাদেশকে ঘায়েল করতে চায়।\nগত ৯ বছর বাংলাদেশ সরকারের সবচেয়ে বন্ধুপ্রতিম রাষ্ট্র ভারত। সেই ভারত রোহিঙ্গা প্রশ্নে বিশ্ব দরবারে বাংলাদেশের পক্ষে নেই। বর্তমানে তারা আসামের মুসলমানদের অবৈধ অনুপ্রবেশকারী হিসেবে চিহ্নিত করার চেষ্টা করছে। তাদের এই নব ধর্মযুদ্ধ আরএসএস আগেই পরিকল্পনা করে রেখেছিল।\nএরই পরিপ্রেক্ষিতে, নরেন্দ্র মোদির উগ্র দল বিজেপি ২০১৭ সালে আসামে সরকার গঠন করে মুসলমানদের ‘অবৈধ’ আখ্যা দিয়ে ব্যবস্থা নেয়ার শপথের কথা জনসমক্ষে প্রকাশ করে। এরই ধারাবাহিকতায় সম্প্রতি একটি আদমশুমারি করা হলো। ২০১৭ সালের ৩১ ডিসেম্বর আসাম রাজ্য সরকার ন্যাশনাল সিটিজেন রেজিস্ট্রার নামে রাজ্যের নাগরিকদের নামের একটি তালিকার প্রথম খসড়া প্রকাশ করেছে। সেই তালিকায় যুগ যুগ ধরে আসামে বসবাসরত এক কোটি ৪০ লাখেরও বেশি মানুষের নাম অন্তর্ভুক্ত হয়নি। তাদের বেশির ভাগই মুসলমান।\nভারতের বিজেপি সরকার বিপুলসংখ্যক বাংলা ভাষাভাষী মুসলমানকে দেশ থেকে বের করে দিতে চায়। তারা এতটাই মুসলিমবিদ্বেষী আচরণ করছে যে, বিধানসভা ও লোকসভায় দীর্ঘ দিন থেকে নির্বাচিত আইন প্রণেতাদেরও অবৈধ বলে নাগরিকত্বের তালিকা থেকে বাদ দেয়। এর মধ্যে বদরুদ্দিন আজমল অন্যতম। তিনি আসামের অল ইন্ডিয়া ইউনাইটেড ডেমোক্র্যাটিক ফ্রন্ট (এআইইউডিএফ)-এর নেতা এবং ৯ বছর ধরে লোকসভার সদস্য। এমনই ঝুঁকিপূর্ণ সময় কথিত গণতান্ত্রিক ও ধর্মনিরপেক্ষ ভারত রাষ্ট্রের সেনাপ্রধানের রাজনীতি নিয়ে কথা না বলে বরং নিরপেক্ষ থাকার কথা, কিন্তু আমরা তা দেখছি না।\nবিশাল ভারতের জেনারেল হবেন দূরদর্শী, এটাই স্বাভাবিক। কিন্তু ভারতের বর্তমান সেনাপ্রধান বিপিন রাওয়াত একজন অতি জ্ঞানী জেনারেল, যার আপত্তিকর ও উসকানিমূলক কথা বলার বদাভ্যাস রয়েছে। উগ্র হিন্দুত্ববাদী এজেন্ডা বাস্তবায়নকারী সেনাপ্রধান বিপিন রাওয়াতকে দায়মুক্তি দেয়ার চেষ্টা করা হবে আত্মঘাতের শামিল। আগেও তিনি দায়িত্ব-জ্ঞানহীন ও সংবিধান লঙ্ঘনের মতো অনেক কথা বলেছেন। বিজেপির হিন্দুত্ববাদী আমলে সংবিধান লঙ্ঘনকারী একজন সেনাকর্তার সামরিক পোশাকে এখতিয়ারবহির্ভূতভাবে ভারতের মতো দেশের সেনাপ্রধান হয়ে থাকতে পারেন, বিপিন রাওয়াত তার উদাহরণ।\nসেনাপ্রধান এবার আলোচনায় এসেছেন, আসামে অনুপ্রবেশ নিয়ে কথা বলে। ২১ ফেব্র“য়ারি জেনারেল রাওয়াত রাজধানী নয়াদিল্লিতে ‘নর্থ ইস্ট রিজিয়ন অব ইন্ডিয়া-ব্রিজিং গ্যাপ অ্যান্ড সিকিউরিং বর্ডার্স’ শীর্ষক এক সেমিনারে আসামের মুসলমানদের নিয়ে বিতর্কিত মন্তব্যের চরম বিতণ্ডার জন্ম দেন। তার এমন আচরণে ভারতীয় নিরাপত্তা এস্ট্যাবলিশমেন্টের সিনিয়র ব্যক্তিদের এক অংশ বিস্ময় প্রকাশ করলেও, অন্য অংশ তারই পক্ষ অবলম্বন করে। এ সময় জেনারেল রাওয়াত বলেন, আসামকে অস্থির করে রাখা পশ্চিম দিকের পড়শি দেশের (পাকিস্তান) চক্রান্ত। এবং তাতে সমর্থন জোগাচ্ছে উত্তর সীমান্তের দেশটি (চীন)। এটা তাদের কাছে একটা ‘ছায়াযুদ্ধ’। ভারতের উত্তর-পূর্বাঞ্চলে (আসামে) পরিকল্পিতভাবে বাংলাদেশ থেকে মুসলমানদের তারা পাঠিয়ে দিচ্ছে। রাওয়াত অভিযোগ তুলেছেন, চীনের মদদে একটি ছায়াযুদ্ধের অংশ হিসেবে আসাম অঞ্চলকে অস্থির করে তুলছে পাকিস্তান। এ জন্য বাংলাদেশ থেকে মুসলমানদের পাকিস্তান অনুপ্রবেশ করাচ্ছে আসামে।\nতিনি আরো বলেন, পশ্চিমা প্রতিবেশী (পাকিস্তান) সব সময় আসামসহ উত্তর-পূর্ব ভারত দখলে নিতে চেষ্টা করবে এবং সেটা নিশ্চিত করতে চাইবে। তাই বাংলাদেশ থেকে মুসলমানদের নিয়ে গিয়ে এরা (পাকিস্তান) আসামের জেলাগুলো ভরে ফেলছে। এর প্রমাণ হিসেবে এআইইউডিএফের উত্থানের প্রসঙ্গ টেনে আনেন। বলেন, এআইইউডিএফ বলে একটা দল আছে। খেয়াল করে দেখুন, বিজেপি বছরের পর বছর যে গতিতে বেড়েছে, ওরা আসামে তার চেয়েও দ্রুত বেড়েছে।\nরাওয়াত একজন সেনাপ্রধান। তিনি পরিকল্পনা ছাড়া এ ধরনের ঝুঁকিপূর্ণ মন্তব্য করেননি। রাওয়াতের এটাই প্রথম বিতর্ক মন্তব্য নয়। এর আগে তিনি ‘আড়াই ফ্রন্টে’ যুদ্ধের কথা বলেছিলেন। চীন ও পাকিস্তান হচ্ছে দু’টি ফ্রন্ট আর অর্ধেক ফ্রন্ট হলো কাশ্মির। তিনি বলেছিলেন, দেশের মুসলমান অধ্যুষিত সীমান্ত এলাকা ভারতের জন্য নিরাপত্তার পক্ষে ঝুঁকিপূর্ণ ও বিপজ্জনক।\n২০১৮ সালের জানুয়ারিতে তিনি জম্মু ও কাশ্মিরের শিক্ষানীতি সংস্কারের আহ্বান জানিয়ে বলেছেন, মাদরাসা শিক্ষাব্যবস্থাকে সরকারের নিয়ন্ত্রণে আনা প্রয়োজন। পিডিপি ও বিজেপি জোটের একটি নির্বাচিত রাজ্য সরকার বিদ্যমান থাকার পরও তার কথায় মনে হয়, সেখানে রাষ্ট্রীয়ভাবে জরুরি অবস্থা বিদ্যমান। ২০১৭ সালের শুরুতে তিনি কাশ্মিরের সব আন্দোলনকারীকে ‘সন্ত্রাসীদের মাঠপর্যায়ের কর্মী’ বলে বিতর্ক ছড়িয়েছিলেন।\nআসামের রাজ্যসভায় গত তিনটি নির্বাচনের ফলাফলে দেখা যায়, কংগ্রেস, বিজেপি, এআইইউডিএফ ও এজিপিসহ প্রত্যেকটি দলেরই আসন ও ভোট ওঠা-নামা করেছে। ২০০৬, ২০১১ ও ২০১৬ সালের নির্বাচনে কংগ্রেস পেয়েছিল যথাক্রমে ৩১, ৩৯ ও ৩১ শতাংশ ভোট; বিজেপি পেয়েছিল যথাক্রমে ৯, ১২ ও ২৯.৫০ শতাংশ ভোট; এআইইউডিএফ পেয়েছিল যথাক্রমে ৯, ১২.৬ ও ১৩ শতাংশ ভোট এবং এজিপি পেয়েছিল যথাক্রমে ২০, ১৬ ও ৮ শতাংশ ভোট। এ দিকে, কমিউনিস্ট পার্টির অস্তিত্বই বিলীন হতে চলেছে।\nতিনি এআইইউডিএফ-এর উত্থানে উষ্মা প্রকাশ করেছেন। এটা বুঝতে চান না যে, ১৯৪৭ পরবর্তী ভারতের ৭০ বছরের মধ্যে প্রায় পঞ্চাশ বছরের অধিক কংগ্রেস দেশটি চালালেও আজ তারা বিরোধী দল হিসেবেও বেশি শক্তিশালী নয়। তিনি বুঝতে রাজি নন, যে দলটি (ভারতীয় জনসঙ্ঘ বর্তমানে বিজেপি) ১৯৮৪ সালে মাত্র দু’টি আসন পেয়েছিল আসামে, সে দলটি আজ ভারত চালাচ্ছে। তিনি শুধু দেখেন ২০০৫ সালে প্রতিষ্ঠিত এআইইউডিএফ-এর আসামে উত্থান। এ দলটিকে সাম্প্রদায়িক বলা যেতে পারে না। কেননা এই দল থেকেই ২০১৪ সালে ভারতের লোকসভা নির্বাচনে ১৪টি আসনের মধ্যে একটি (এআইইউডিএফ জিতেছিল তিনটি আসনে) জিতে অন্যতম আইন প্রণেতা হন রাধেশ্যাম বিশ্বাস।\nরাওয়াত সাম্প্রদায়িকতা ও বিদ্বেষী অসুখে আক্রান্ত। না হলে তিনি আদালতের নির্দেশিত, অপেক্ষমাণ কাজের প্রসঙ্গে অন্যায় কথা বলবেন কেন? ভারতীয় আদালত জুন ২০১৮-এর মধ্যে আসামের জাতীয় নাগরিক নিবন্ধন তালিকা চূড়ান্ত করে প্রকাশ করতে নির্দেশ দিয়েছেন। তা ছাড়া, নিবন্ধন তালিকার অন্তর্ভুক্ত হওয়ার একমাত্র শর্ত ভারতীয় নাগরিক, এতে হিন্দু ও মুসলিম পরিচিতি কোনো বিষয় প্রযোজ্য নয়।\nপশ্চিমবঙ্গের মুখ্যমন্ত্রী মমতা ব্যানার্জি এ বিষয়ে বলেছেন, আসামে কোনো অবৈধ বাংলাদেশী নেই। ভারত সরকার ১৯৭১ সালের আগে আসামে বসত গড়ে তোলা সবাইকে নিজের নাগরিক বলে মেনে নেয়। কিন্তু দুর্ভাগ্য বিশ্ব সভ্যতা ও মানবতার। আশির দশকে ‘বঙ্গাল খেদাও’ আন্দোলনে নামে আসাম গণপরিষদ। তাদের হাতে নিহত হয় অসংখ্য বাঙালি মুসলমান। এর কোনোটিরই বিচার হয়নি। আসাম-বাংলাদেশ সীমান্ত ২৬২ কি.মি। এর মধ্যে ২০০ কি.মি-এর বেশি কাঁটাতারের বেড়া। বাকি অংশ বর্ডার গার্ড দ্বারা নিয়ন্ত্রিত। তার পরও রাওয়াত বলছেন, ‘পরিকল্পিত মাইগ্রেশন ও ছায়াযুদ্ধ।’ তফসিলি সম্প্রদায় প্রায় ৬০ কোটি, সনাতনী ৩৭ কোটি, মুসলমান ২৫-২৭ কোটি, শিখ ও অন্যান্য সম্প্রদায় মিলে ভারত ১২৫ কোটি মানুষের দেশ।\nভারতের মিডিয়াতে সিপিএমের পলিট বুরে‌্যা সদস্য বৃন্দা কারাত বলেন, জেনারেল রাওয়াত অসঙ্গত কথা বলেছেন। সত্যিকার অর্থে রাওয়াত কথাগুলো বলেছেন আরএসএস তথা বিজেপির হিন্দুত্ববাদী এজেন্ডা বাস্তবায়ন করতে। বিজেপির রাজনৈতিক দর্শনটাই হলো সাম্প্রদায়িক। রাওয়াতের দীর্ঘ দিনের পরিকল্পনা মুসলিম সমাজকে অস্থির করে তোলা এবং বাংলাদেশকে মনস্তাত্ত্বিক চাপে রাখা। অন্য দিকে, ভারতের সাথে চীন-পাকিস্তানের ছায়াযুদ্ধ সফল করতে মাইগ্রেশনে মুসলমানেরা যদি বাংলাদেশ থেকে গিয়ে থাকে, তাহলে বলতে হয়, বর্তমান সরকারের সাথে ভারতের বিজেপি সরকারের ভালো সম্পর্ক থাকার কথা নয়। কিন্তু বাস্তবে দেখা যায় এর বিপরীত চিত্র। নিরাপত্তা বিশ্লেষকেরা বলছেন, ভারত সরকার এর আগে বর্তমান বাংলাদেশ সরকারের চেয়ে ভালো আর কোনো প্রতিবেশী রাষ্ট্র ও সরকার পায়নি। রাওয়াতের আপত্তি মুসলিম জনসংখ্যা বেড়ে যাওয়া। তিনি একমাত্র মুসলমানদেরকেই ভারতের নিরাপত্তার জন্য ক্ষতিকর হিসেবে চিহ্নিত করার পক্ষবাদী। সহজ অর্থ, তিনি চরম মুসলিমবিদ্বেষী তথা উগ্র সাম্প্রদায়িক।\nসেনাপ্রধান রাওয়াত কিংবা ভারত সরকার কারো হাতে এমন কোনো প্রমাণ নেই, যা দিয়ে বলা যায়, পাকিস্তান ও চীন বাংলাদেশ থেকে আসামে মুসলমানদের মাইগ্রেশনের মাধ্যমে প্রবেশ করাচ্ছে। অথচ আসামের শাসকদল বিজেপির দাবি এক কোটি ৪০ লাখ অনুপ্রবেশকারীর মধ্যে বাংলাদেশ থেকে এসেছে এমন অবৈধ অভিবাসীর সংখ্যা ৩০ লাখ।\nভারতের সেনাবাহিনী সচরাচর দেশের রাজনৈতিক বিষয় নিয়ে কোনো মন্তব্য করা থেকে বিরত থাকে। কিন্তু বর্তমান সেনাপ্রধান রাওয়াত ও বিজেপি সরকার প্রধান মোদির আচরণে গোটা ভারতীয় মুসলিম সমাজ থেকে তফসিলি সম্প্রদায় পর্যন্ত আতঙ্কিত। সামনের দিনগুলোতে আমরা আরো ভয়ানক কথা ও কর্ম শুনতে ও দেখতে পাবো।\nভারতে মোদির নেতৃত্বে বিজেপি সরকার গঠন করার পর থেকেই বিজেপি ও আরএসএসের বহু নেতা ভারতকে হিন্দুত্ববাদী রাষ্ট্র বানানোর চক্রান্তে ব্যস্ত। কোনো রাজ্যে মুসলিম কিংবা অহিন্দু কোনো ধর্মের লোক বেড়ে যাওয়াতে রাওয়াত ও বিজেপি সরকারের আচরণে হিংসা প্রকাশ পাচ্ছে।\nভারত সাংবিধানিকভাবে গণতান্ত্রিক রাষ্ট্র হলেও, সত্যিকার অর্থে তার কার্যক্রম গণতন্ত্রের নামে হিন্দুত্ববাদী সাম্প্রদায়িকতায় ভরা। ভারত রাষ্ট্রের ঊষালগ্নে বি আর আম্বেদকরের রচিত সংবিধান গঙ্গার পানি দিয়ে পবিত্র করার পর গান্ধী স্পর্শ করেছিলেন। কেননা ড. আম্বেদকর ছিলেন তফসিলি সম্প্রদায়ের লোক। ব্রাহ্মণ্যবাদের ওপর রাগ করে পরবর্তী সময়ে তিনি হিন্দু ধর্ম ত্যাগ করেন। আরএসএসের নিয়ন্ত্রিত বিজেপি সরকার মোদি ও রাওয়াতের হাত দিয়ে সংবিধানকে পরিবর্তন করে হিন্দুত্ববাদী বানিয়ে নেয়ার সম্ভাবনা উড়িয়ে দেয়া যায় না।\nঅহিংস আন্দোলন আর সশস্ত্র জঙ্গিদেরকে এক করে দেখা ২১ শতকের নব্য ক্রুসেডের এক নব চক্রান্ত। বর্তমান সরকারকে মনে রাখতে হবে, রাওয়াত তথা কোনো সেনাপ্রধানকে যদি নিয়ন্ত্রণ করতে না পারেন, তাহলে নিকট ভবিষ্যতে ভারতে হয়তো সেনাশাসন শুরু হবে।\nলেখক : গবেষক, গ্রন্থকার


বৈধতা নেয়ার সুযোগ পুরোপুরি কাজে লাগাচ্ছে বাংলাদেশ | বিশ্ব | DW | 25.06.2013\nসৌদি আরব সরকারের সাধারণ ক্ষমার সর্বোচ্চ সুযোগ নেয়ার চেষ্টা করছে বাংলাদেশ৷ তাই সেখানকার বাংলাদেশি দূতাবাসে লোকবল বাড়ানো হয়েছে৷\nদূতাবাসের কর্মকর্তা-কর্মচারীরা অবৈধ বাংলাদেশিদের পাসপোর্ট, কাগজপত্র প্রস্তুত এবং আবেদন তৈরিতে পালাক্রমে রাত-দিন কাজ করছেন৷\nসৌদি আরবে প্রায় ২০ লাখ বাংলাদেশি রয়েছেন৷ এঁদের মধ্যে কমপক্ষে চার লাখ বাংলাদেশি সেখানে অবৈধভাবে বসবাস করছেন৷ সৌদি সরকার বাংলাদেশসহ এশিয়ার আরো কয়েকটি দেশের অবৈধ নাগরিকদদের সাধারণ ক্ষমার আওতায় বৈধ হওয়ার সুযোগ দিচ্ছে৷ গত ১০ই মে থেকে এই সুযোগ কার্যকর হয়েছে এবং ৩রা জুলাই পর্যন্ত সুযোগ বহাল থাকবে বলে জানা গেছে৷\nবাংলাদেশের প্রবাসী কল্যাণ সচিব ড. জাফর আহমেদ খান ডয়চে ভেলেকে জানান, এখনও পর্যন্ত প্রায় ১ লাখ ২৫ হাজার বাংলাদেশি সেখানকার বাংলাদেশি দূতাবাসে বৈধতার জন্য কাগজপত্র জমা দিয়েছে৷\nকমপক্ষে চার লাখ বাংলাদেশি সৌদি আরবে অবৈধভাবে বসবাস করছেন\nতাঁদের কাগজপত্র দ্রুত প্রস্তুত করতে দূতাবাসে বাংলাদেশ থেকে অতিরিক্তি জনবল পাঠানো হয়েছে, দেয়া হয়েছে অতিরিক্ত বরাদ্দ৷ তাঁর আশা, শেষ সময়ের মধ্যে সব অবৈধ বাংলাদেশিই আবেদনের সুযোগ পাবেন৷ এই সুযোগ যাতে কারুর হাতছাড়া না হয়, সেজন্য প্রবাসী কল্যাণ এবং পররাষ্ট্র মন্ত্রণালয় সার্বক্ষণিকভাবে বিষয়টি পর্যবেক্ষণ করছে৷ জাফর আহমেদ খান জানান, যাঁরা অবৈধভাবে অনেকদিন ধরে সৌদি আরবে আছেন তাঁরা দেশে ফিরতে চাইলেও ফেরার সুযোগ আছে৷ তিনি বলেন, এই প্রক্রিয়ার মধ্য দিয়ে সৌদি আরবে বাংলাদেশিদের অবস্থান যেমন পুরোপুরি বৈধ হবে, তেমনি সেখানে বাংলাদেশ থেকে নতুন জনশক্তি রপ্তানিরও সুযোগ তৈরি হবে৷\nতিনি জানান, সৌদি সরকার ইতিমধ্যেই বাংলাদেশ থেকে ১ লাখ ৭০ হাজার নতুন জনশক্তি নেয়ার কথা ঘোষণা করেছে৷ এজন্য জনশক্তি রপ্তানিকারক ১০টি প্রতিষ্ঠানকে অনুমোদনও দেয়া হয়েছে৷ ড. জাফর আহমেদ খান জানান, হয়ত এই সাধারণ ক্ষমার পরই বাংলাদেশ থেকে লোক নেয়া শুরু হবে৷ সৌদি আরবকে গৃহস্থালিসহ, বেসরকারি ও সাধারণ প্রতিষ্ঠানে বাংলাদেশি দক্ষ এবং অদক্ষ মানুষের চাহিদা জানানো হয়েছে৷\n২০০৮ সাল থেকে সৌদি আরব বাংলাদেশ থেকে লোক নেয়া কমিয়ে দেয়৷ এরপর বন্ধ করে দেয় ২০০৯ সাল থেকে৷ এর প্রধাণ কারণ ছিল সৌদিকরণ নীতি৷ তখন থেকেই সৌদি আরব এবং উপসাগরীয় এলাকার লোকজনকেই একমাত্র কাজে নিয়োগ করার উত্সাহ দেয়া হয়৷ কিন্তু প্রায় পাঁচ বছরের মাথায় সেই নীতিতে পরিবর্তন এসেছে৷\nএর আগে মালয়েশিয়াতেও বাংলাদেশের অবৈধ অভিবাসীরা সাধারণ ক্ষমার সুযোগ পেয়েছেন৷ সেখানেও বাংলাদেশি শ্রমিকদের জন্য দরজা খুলে গেছে৷\nআমাদের দেশের জনগণ খুবই কাজের: জি এম কাদের\n‘জার্মানির সঙ্গে আমাদের উষ্ণ সম্পর্ক রয়েছে এবং বাণিজ্য সম্পর্ক অত্যন্ত ভালো,’ ডয়চে ভেলেকে দেওয়া একান্ত সাক্ষাৎকারে একথা বলেন বাংলাদেশের বাণিজ্যমন্ত্রী জি এম কাদের৷ ইউরোপ সফরে এসে বার্লিনে ডয়েচে ভেলের মুখোমুখি হন তিনি৷ (26.11.2012)\nকি-ওয়ার্ডস বৈধতা, সুযোগ, বাংলাদেশ, পররাষ্ট্র মন্ত্রণালয়, জনশক্তি, রপ্তানি, manpower